text:
Jaci Velasquez - Cómo Se Cura Una Herida ( Tradução para Tsuana)
Tradução para Tsuana
O Fodisa Lebadi Jang
Go botlhoko jang go itharabololwa ke nnete e babang
Go lemoga maikutlo a maabane e ne ele maithamako fela
Go itse gore go fedile
Go botlhoko go bona fa lebota la maloba
Le ne le sira matlho ame go bona nnete
Chorus
O fodisa lebadi jang
Boitshwarelo bo le thata, o ka se lebale
O leba lefatshe jang pelo e phatlogile
Ha maswabi a phuthamisa lefatshe
Ke ne ke sa akanye o ka ntsietsa
Kutlobotlhokong yotlhe, tumelo e ntshegeditse
Mo maikwatlhaong a senang palo, ke batlile kgothatso
Ka lelalela legodimong, ka botsa
(Chorus)
Tsietso ya gago e nthutile se,
Ga go sepe se babalesegileng
Le gore, go tshepagala fela Modimo
Espanhol
Cómo Se Cura Una Herida
Por favor, ajuda a traduzir "Cómo Se Cura Una Herida"
Jaci Velasquez: Maiores 3
Ver também
Espanhol: Artistas Populares|Músicas Populares
Tsuana: Artistas Populares|Músicas Populares
Espanhol → Tsuana: Todas as traduções
Comentários


c: text/html

text:
Basupi ba ga Jehofa—Ba Aga mo Lefatsheng Lotlhe
Basupi ba ga Jehofa ba dira dipolane, ba a aga e bile ba baakanya dikago di le dintsi thata go ralala lefatshe. Leba kafa baithaopi ba sa letleng bomorafe le dipuo tse di sa tshwaneng go ba thibela gore ba dire mmogo mo tirong eno e e dirwang mo lefatsheng lotlhe.
Ithute mo go Oketsegileng
KE BOMANG BA BA DIRANG THATO YA GA JEHOFA GOMPIENO?
Diholo Tsa Bogosi Tsa Basupi ba ga Jehofa di Agiwa Jang?
Ke eng fa mafelo a rona a kobamelo a bidiwa Diholo tsa Bogosi? Ithute kafa dikago tseno tse di sa raraanang di thusang diphuthego tsa rona ka gone.

robotstxt: allowed

filter: keep


text:
DINTLHA TSE DI OKETSEGILENG
A re Tshwanetse go Keteka Malatsi Mangwe a a Ketekwang?
MALATSI a a rategang thata a bodumedi le a e seng a bodumedi a a ketekwang ke batho mo dikarolong di le dintsi tsa lefatshe gompieno ga a tswe mo Baebeleng. E le gore mekete e e ntseng jalo e tswa kae? Fa e le gore o ka kgona go ya go dira patlisiso kwa laeboraring, o tla kgatlhwa ke se dibuka dingwe di se buang ka malatsi a a ketekwang mo lefelong le o nnang mo go lone. Akanya ka dikai di le mmalwa.
Easter. The Encyclopædia Britannica e tlhalosa jaana: “Mo Tesetamenteng e Ntšha ga go na sepe se se bontshang gore go ne go ketekwa letsatsi la Ista.” Ista e simologile kae? E simolotse mo kobamelong ya boheitane. Le fa batho ba bolela gore ba keteka tsogo ya ga Jesu ka letsatsi leno, dilo tse ba di dirang ka nako ya Ista ga se tsa Bokeresete. Ka sekai, The Catholic Encyclopedia e bolela jaana ka “Mmutla wa Ista” o o rategang thata: “Mmutla ono ke setshwantsho se se neng se dirisiwa mo boheitaneng mme o tshwantshetsa maatla a go tsala.”
Meletlo ya Ngwaga o Mosha. Malatsi a go ketekwa ga ngwaga o mosha le ditlwaelo tsa teng di farologana go ya ka dinaga. The World Book Encyclopedia e tlhalosa jaana ka tshimologo ya mokete ono: “Ka 46 B.C., mmusi wa Moroma e bong Julius Caesar o ne a tlhoma letsatsi la January 1 go nna Letsatsi la Ngwaga o Mosha. Baroma ba ne ba keteka letsatsi leno go tlotla Janus, modimo wa ditswalo, dikgoro le ditshimologo. Kgwedi ya January e ne ya reelelwa ka Janus, yo o neng a na le difatlhego tse pedi—se sengwe se lebile kwa pele mme se sengwe sone se lebile kwa morago.” Ka jalo, mekete ya ngwaga o mosha e tswa kwa dingwaong tsa boheitane.
Halloween. The Encyclopedia Americana e bolela jaana: “Ditlwaelo tse di amanang le Halloween di simolotse mo meletlong ya Druid [ya baperesiti ba bogologolo ba Ba-Celtic] ya pele ga motlha wa Bokeresete. Ba-Celtic ba ne ba na le meletlo mengwe e ba neng ba e keteka go tlotla medingwana e mebedi e megolo—modimo wa letsatsi le modimo wa baswi . . . , yo moletlo wa gagwe o neng o tshwarwa ka November 1, e leng tshimologo ya Ngwaga o Mosha wa Ba-Celtic. Moletlo wa baswi o ne wa tsena ka iketlo mo Bokereseteng.”
Malatsi a Mangwe a a Ketekwang. Ga re kgone go tlotla ka meletlo yotlhe e e ketekwang ke batho mo lefatsheng lotlhe. Le fa go ntse jalo, malatsi mangwe a a ketekwang go tlotlomatsa batho kgotsa mekgatlho ya batho ga a amogelwe ke Jehofa. (Jeremia 17:5-7; Ditiro 10:25, 26) Gape, gakologelwa gore se se botlhokwa ka meletlo ya bodumedi ke gore a e itumedisa Modimo kgotsa ga e mo itumedise. (Isaia 52:11; Tshenolo 18:4) Melaometheo ya Baebele e e umakiwang mo Kgaolong ya 16 ya buka eno e tla go thusa go bona gore Modimo o leba jang go ketekwa ga malatsi ano a a ketekwang a e seng a bodumedi.


text:
A Baebele E na Le Pego e e Nepileng ya Botshelo Jwa ga Jesu?
Karabo ya Baebele
Mokwadi wa Baebele e bong Luke o ile a bua jaana malebana le pego ya gagwe kaga botshelo jwa ga Jesu: “
Ke latedisitse dilo tsotlhe ka tlhomamo go tswa kwa tshimologong.”—Luke 1:3.
Bangwe ba re dipego tsa botshelo jwa ga Jesu tse di kwadilweng mo dibukeng tsa Efangele—tse di kwadilweng ke batho ba motlha wa gagwe ba ba jaaka Mathaio, Mareko, Luke le Johane—di ne tsa fetolwa nako nngwe mo lekgolong la bonè la dingwaga.
Le fa go ntse jalo, go ne ga ribololwa karolwana nngwe ya botlhokwa ya Efangele ya ga Johane kwa Egepeto fa lekgolo la bo20 la dingwaga le ne le simologa. Gone jaanong karolwana eo e itsege ka leina la Papyrus Rylands 457 (P52) mme e bolokilwe kwa John Rylands Library, kwa Manchester, England. Mo go yone e na le ditemana tsa Johane 18:31-33, 37, 38 go ya ka Dibaebele tsa gompieno.
Eno ke karolwana ya mokwalo wa bogologolo o e leng wa kgale go gaisa yotlhe e e leng teng ya Dikwalo Tsa Bokeresete Tsa Segerika. Bakanoki ba le bantsi ba dumela gore e ile ya kwalwa mo e ka nnang ka 125 C.E., mo e ka nnang kwatara ya lekgolo la dingwaga morago ga gore mokwalo wa ntlhantlha o kwalwe. Mokwalo wa yone o batla o tshwana tota le wa mekwalo ya moragonyana.


text:
Lefoko la Botlhokwa Tota!
“MOSADI.” Ka dinako dingwe, Jesu o ne a dirisa lefoko leno fa a bua le basadi. Ka sekai, fa a ne a fodisa mosadi mongwe yo o neng a feditse dingwaga di le 18 a hutagane e bile a sa kgone go inamologa, o ne a re: “Mosadi, o golotswe mo bokoweng jwa gago.” (Luke 13:10-13) Tota le e leng fa Jesu a ne a bua le mmaagwe, o ne a mmontsha tlotlo ka go dirisa lefoko leno le le neng le tlwaelegile mo motlheng wa fa Baebele e ne e kwalwa. (Joh. 19:26; 20:13) Mme go ne go na le lefoko le lengwe le le neng le le botlhokwa go gaisa leno.
Baebele e dirisa lefoko le le bontshang bopelonomi le bonolo fa e bua ka basadi bangwe. Jesu o ne a dirisa lefoko leno fa a ne a bua le mosadi mongwe yo go neng go fetile dingwaga di le 12 a na le kelelo ya madi. O ne a tlola Molao wa Modimo ka go ya kwa go Jesu ka gonne molao oo o ne o tlhalosa gore motho yo o mo seemong seo o itshekologile. O ne a sa tshwanela go kopana le batho ba bangwe ka ntlha ya bolwetse jwa gagwe. (Lefi. 15:19-27) Mme gone o ne a tlhoka thuso. Tota e bile, “o ne a tsentswe mo ditlhabing di le dintsi ke dingaka di le dintsi e bile o ne a dirisitse mahumo otlhe a gagwe mme go sa mo tswela mosola, go na le moo, a ntse maswe le go feta.”—Mar. 5:25, 26.
Mosadi yono o ne a tsamaya a nanabela, a itshukunyetsa mo boidiiding, a atamela Jesu ka fa morago mme a ama lekantsa la seaparo sa gagwe sa ka fa ntle. O ne a fola ka ponyo ya leitlho! Mosadi yono o ne a solofetse gore o ne a tla tswa mo boidiiding joo a sa lemogiwa, mme Jesu o ne a botsa jaana: “Ke mang yo o nkamileng?” (Luke 8:45-47) Mosadi yono o ne a tshogile e bile a roroma, ka jalo, o ne a khubama fa pele ga ga Jesu a bo a “mmolelela boammaaruri jotlhe.”—Mar. 5:33.
Jesu o ne a thusa mosadi yono gore a phuthologe ka go mmolelela jaana ka bopelonomi: “Nna pelokgale, morwadiaka!” (Math. 9:22) Go ya ka baithuti ba Baebele, lefoko la Sehebera le la Segerika le le ranolwang e le “morwadiaka” le ka dirisiwa go bontsha “bopelonomi le bonolo.” Mo godimo ga moo, Jesu o ne a kgothatsa mosadi yoo jaana: “Tumelo ya gago e go fodisitse. Tsamaya ka kagiso, o bo o fole mo pobolong ya gago e e hutsafatsang.”—Mar. 5:34.
“Morwadiaka.” Monna yo o humileng wa kwa Iseraele e bong Boase o ne a dirisa lefoko leo fa a ne a bua le mosadi wa kwa Moabe e bong Ruthe. Mosadi yono le ene o ne a sa phuthologa ka gonne o ne a ronopa mo tshimong ya monna yo a neng a sa mo itse. Boase o ne a bua jaana: “O utlwile, a ga go jalo morwadiaka?” Go tswa foo, o ne a kgothaletsa Ruthe gore a tswelele a ronopa mo tshimong ya gagwe. Ruthe o ne a wa ka sefatlhego a ikoba fa pele ga gagwe mme a mmotsa gore ke eng fa a mmontsha bopelonomi le fa gone e le motswakwa. Boase o ne a mo araba jaana: “Ke begetswe ka botlalo ka gotlhe mo o go diretseng matsalaago [Naomi wa motlholagadi] . . . E kete Jehofa a ka duela tsela e o dirang ka yone.”—Ruthe 2:8-12.
Ruri Jesu le Boase ba tlhometse bagolwane ba Bakeresete sekao se se molemo! Ka dinako dingwe, bagolwane ba babedi ba ka etela kgaitsadi mongwe yo o tlhokang go thusiwa ka Dikwalo le go kgothadiwa. Fa ba sena go kopa kaelo ya ga Jehofa le go reetsa kgaitsadi yono ka kelotlhoko, bagolwane bano ba ka kgona go mo kgothatsa ba dirisa Lefoko la Modimo.—Bar. 15:4.


text:
BAEBELE E FETOLA MATSHELO A BATHO
“Ga ke Tlhole ke Akanya Gore ke Tshwanetse go Fetola Lefatshe”
NGWAGA O A TSHOTSWENG KA ONE: 1966
NAGA E A TSHOLETSWENG KWA GO YONE: FINLAND
BOTSHELO JWA GAGWE JWA PELE: MOLWELADIPHETOGO
TSELA E KE NENG KE TSHELA KA YONE PELE:
Ke sa le ke rata dilo tsa tlholego go tloga fa ke ne ke sa le ngwana. Gantsi lelapa la gaetsho le ne le itumelela go ya go bona dikgwa tse di kgatlhang le matsha a mantle a a gaufi le toropo ya gaetsho ya Jyväskylä kwa Central Finland. Gape ke rata diphologolo. Fa ke ne ke le ngwana, ke ne ke batla go tlamparela katse le ntša nngwe le nngwe e ke e bonang! Fa ke ntse ke gola, ke ne ka simolola go tshwenngwa ke tsela e batho ba sotlang diphologolo ka yone. Fa nako e ntse e ya, ke ne ka tsenela mokgatlho o o lwelang ditshwanelo tsa diphologolo, mme ke ne ka kopana le batho ba ba ikutlwang jaaka nna.
Re ne ra lwela ditshwanelo tsa diphologolo ka tlhoafalo. Re ne ra phasalatsa tshedimosetso le go rulaganya megwanto le ditshupetso tse di kgatlhanong le mabenkele a a rekisang dilwana tsa boboa le dilaboratori tse go dirwang ditlhatlhobo ka diphologolo mo go tsone. Re ne ra tlhoma le mokgatlho o mosha wa tshireletso ya diphologolo. E re ka re ne re tsaya dikgato tse di masisi go leka go fitlhelela boikaelelo jwa rona, gantsi re ne re nna le mathata le balaodi. Ke ne ka tshwarwa ka makgetlho a le mmalwa le go isiwa kwa kgotlatshekelo.
Mo godimo ga go tshwenyega ka diphologolo, ke ne ke tshwenngwa ke mathata a mangwe a a mo lefatsheng. Kgabagare ke ne ka ikgolaganya le mekgatlho e mengwe e le mmalwa, go akaretsa le wa Amnesty International and Greenpeace. Ke ne ke dirisa maatla a me otlhe go tshegetsa se ba se dirang. Ke ne ke buelela bahumanegi, batho ba ba bolawang ke tlala le batho ba bangwe ba ba tlhokang.
Le fa go ntse jalo, ke ne ka simolola go lemoga gore nka se fetole lefatshe. Le fa gone mekgatlho eo e ne ya kgona go rarabolola mathata mangwe a a sa reng sepe, go ne go lebega mathata a magolo a etegela. Go ne go ntse e kete boikepo bo koafatsa lefatshe lotlhe e bile go se na ope yo o kgathalang. Ke ne ke ikutlwa ke se na maatla.
KAFA BAEBELE E FETOTSENG BOTSHELO JWA ME KA GONE:
E re ka ke ne ke hutsafadiwa ke go bo ke sa kgone go dira sepe, ke ne ka simolola go akanya ka Modimo le ka Baebele. Nkile ka ithuta Baebele le Basupi ba ga Jehofa. Le fa gone ke ne ke lemoga gore Basupi ba pelonomi e bile ba nkgatlhegela, ke ne ke ise ke siamele go fetola tsela e ke tshelang ka yone. Mme mo lekgetlhong leno, go ne go sa tshwane le pele.
Ke ne ka tsaya Baebele ya me mme ka simolola go e bala. E ne ya nkgomotsa tota. Ke ne ka bona ditemana di le dintsi tse di re rutang go tshwara diphologolo sentle. Ka sekai, Diane 12:10 e bolela gore: “Batho ba ba siameng ba tlhokomela diphologolo tsa bone.” (Good News Translation) Gape ke ne ka lemoga gore Modimo ga se ene a bakang mathata a lefatshe. Go na le moo, mathata a rona a etegela pele ka gonne batho ba le bantsi ga ba reetse ditaelo tsa gagwe. Ke ne ka itumela thata fa ke ithuta ka lorato lwa ga Jehofa le bopelotelele jwa gagwe.—Pesalema 103:8-14.
Mo go yone nako eno, ke ne ka bona setlankana sa go kopa go romelelwa buka ya Totatota Baebele e Ruta Eng? mme ka se romela. Go ise go ye kae, banyalani bangwe ba Basupi ba ne ba nketela, ba kopa go ithuta Baebele le nna mme ka dumela. Gape ke ne ka simolola go nna gone kwa dipokanong tsa Bokeresete kwa Holong ya Bogosi. Ka ntlha ya seo, ke ne ka simolola go rata se ke neng ke se ithuta mo Baebeleng.
Mme ka ntlha ya Baebele, ke kgonne go dira diphetogo tse dintsi. Ke ne ka tlogela go goga motsoko le go nwa bobe. Ke ne ka fetola tsela e ke lebegang ka yone le puo ya me. E bile ke ne ka fetola le tsela e ke ikutlwang ka yone ka balaodi ba puso. (Baroma 13:1) Gape ke ne ka tlogela ditiro tsa boitsholo jo bo sa siamang, e e neng e le karolo ya botshelo jwa me e ke neng ke sa bontshe boikgapo mo go yone.
Phetogo e go neng go le thata go e dira e ne e le go baakanya tsela e ke neng ke leba mekgatlho e e lwelang ditshwanelo tsa batho le tsa diphologolo sentle ka yone. Go tsere lobaka gore ke fetoge. Kwa tshimologong, ke ne ke ikutlwa e kete ke tla bo ke tlhanogela mekgatlho eno fa ke e tlogela. Le fa go ntse jalo, ke ne ka simolola go lemoga gore Bogosi jwa Modimo ke jone fela jo bo tla tlisang diphetogo tsa mmatota mo lefatsheng. Ke ne ka swetsa ka gore ke dirise maatla a me otlhe mo go tshegetseng Bogosi joo le go thusa ba bangwe go ithuta ka jone.—Mathaio 6:33.
KAFA KE SOLEGETSWENG MOLEMO KA GONE:
E re ka ke ne ke le molweladiphetogo, ke ne ke itlhaganelela go atlhola batho ka ditlhopha tse pedi—ba ba siameng kgotsa ba ba sa siamang—e bile ke ne ke iketleeleditse go lwantsha ba ke neng ke ba tsaya gore ga ba a siama. Mme ka ntlha ya Baebele, ga ke tlhole ke tlhoile batho ba bangwe. Go na le moo, ke leka go nna le lorato lwa Bokeresete mo bathong botlhe. (Mathaio 5:44) Tsela e nngwe e ke bontshang lorato lono ka yone ke ka go rera dikgang tse di molemo tsa Bogosi jwa Modimo. Ke itumelela go bona kafa tiro e e molemo eno e rotloetsang kagiso le boitumelo ka teng le kafa e nayang batho tsholofelo ya mmatota ka teng.
Ke na le kagiso ya mogopolo ka go bo ke tlogeletse Jehofa dilo tsotlhe. Ke tlhomamisegile gore e re ka e le Mmopi, ga a kitla a letlelela gore diphologolo le batho ba sotlelwe ruri le e leng go letla lefatshe la rona le lentle le senngwa. Go na le moo, ka Bogosi jwa gagwe o tla tloga a baakanya tshenyo yotlhe e e bakilweng ke batho. (Isaia 11:1-9) Go itse boammaaruri jono go dira gore ke itumele thata e bile go dira gore ke thuse ba bangwe go bo ikanya. Ga ke tlhole ke akanya gore ke tshwanetse go fetola lefatshe.


text:
BASHA BA BOTSA JAANA
Go Tweng fa ke Tlotse Molao wa Batsadi?
E le gore o se ka wa gakatsa dilo o ka dira seno.
Bua boammaaruri. Fa o aka, o tla dira gore batsadi ba se tlhole ba go tshepa. Ka jalo, bua boammaaruri o sa lobe sepe.—Diane 28:13.
O se ka wa leka go iphemela kgotsa go nyenyefatsa se o se dirileng.
Ka metlha se lebale gore “
karabo fa e le bonolo e faposa bogale.”—Diane 15:1.
Kopa maitshwarelo. Go molemo go bontsha gore o ikwatlhaela go bo o dirile gore ba tshwenyege, ba swabe le go ba bakela tiro e ntsi e bile seo se ka fokotsa kwatlhao e ba go nayang yone. Le fa go ntse jalo, o tshwanetse go ikwatlhaya go tswa pelong.
Amogela ditlamorago tsa se o se dirileng. Go amogela ditlamorago tsa se o se dirileng go bontsha gore o a gola. Gongwe se o ka se dirang fela ke go lwela gore batsadi ba gago ba boe ba go tshepe.—Diane 20:11.
Se lebale gore batsadi ba gago ba na le maikarabelo a go go beela melao mo go se o se dirang. Ke gone ka moo Baebele e buang ka “
taelo ya ga rrago,” le “
molao wa ga mmago.”—Diane 6:20.
Fa o batla gore batsadi ba gago ba go neye kgololesego e e oketsegileng
O se ka wa nna o tlola melao e ba go beetseng yone.
Lwela gore o itsege ka go ikobela batsadi ba gago.


text:
JW LIBRARY
Dirisa Hisitori—Android
JW Library e na le hisitori ya dikgatiso le dikgaolo tsa Baebele tse o di badileng. Seno se ka thusa, ka sekai, fa o batla go boela kwa temaneng e o neng o e bala.
Latela ditaelo tseno fa o batla go dirisa Hisitori:
Boela Kwa Hisitoring
Tobetsa konopo ya hisitori go bona lenaane la ditemana le dikgatiso tse o di badileng bosheng. Mo lenaaneng leno, tobetsa temana kgotsa setlhogo se o batlang go boela kwa go sone.
Sutlha Hisitori
Tobetsa konopo ya hisitori go bona lenaane la dilo tse o di badileng. Tobetsa konopo ya Clear go phimola sengwe le sengwe mo lenaaneng leno.
Dintlha tseno di tsentswe ka May 2014 fa go ne go gololwa JW Library 1.2, e e dirang mo didirisiweng tsa Android 2.3 kgotsa e e tlileng morago ga yone. Fa o sa bone dintlha tseno, tsweetswee latela ditaelo tse di tlhagelelang mo setlhogong se se reng “Simolola go Dirisa JW Library—Android,” mo setlhogwaneng se se reng Bona Tsa Bosheng.


text:
Kgosi Makgabana Tsiane wa Takatokwane mo kgaolong potlana ya Letlhakeng o supile lesokolela ka banana ba motse wa gagwe ka a re ga ba tsenye letsogo mo mererong ya ditlhabololo tsa motse.
E rile a bua mo potsolosong bosheng, Kgosi Tsiane a re gangwe le gape o leka go bua le banana gore ba inaakanye le go nna le seabe mo ditlhabololong tsa motse mme maiteko a gagwe a sa atlege.
A re le fa go bidiwa diphuthego tse di itebagantseng le dikgang tse di amang bone, banana ga ba ke ba itshwenya.
Kgosi Tsiane o supile fa batsadi ba dirile motlhala go isa motse kwa pele mme jaanong go le mo maruding a banana go tsweledisa fa batsadi ba emeng teng.
O kaile fa seabe sa banana se tlhokega mo kgodisong ya motse ka ba ka ntsha megopolo e e botlhokwa go tlhabolola motse.
O ne a supa gape fa basha ba sa iphe nako ya go dirisa mananeo a puso go itshetsa, a kaya fa bontsi jwa bone ba tlogela dikgwebo tse ba thusitsweng ka tsone go phutlhama.
O gakolotse banana go tsaya mananeo a tsia ka puso e lwa ka bojotlhe go namola Batswana mo lehumeng la nta ya tlhogo le gone go lwantsha letlhoko la ditiro le le amileng banana thata.
A re mananeo a, a ka thusa banana ka ba ka kgona go itirela mebereko ka one ba bo ba thapa le banana ka bone.
E rile a ama tsa ditlhabololo tsa motse, Kgosi Tsiane a supa fa motse wa gagwe o gatetse pele ka e le mongwe wa e e akotseng lenaneo la go rudisa itsholelo ka ba agetswe ntlwana ya borutelo, matlwana a boroko a barutabana le matlo a supa a BHC a a sa ntseng a agwa.
Mo go tse dingwe, Kgosi Tsiane o supile matshwenyego ka maduo a a a kwa tlase a dikole tsa motse oo, a supa fa ba leka bojotlhe go bontsha bana mosola wa thuto.
A re o buisantse le dialogane tsa motse gore ba ne ba etela dikole go fa bomonnaabone mafoko a kgothatso le gone go amogana le bone maele gore ba kgonne jang go fenya ditlhatlhobo.
A re ba dirile komiti e e bidiwang Circle of Support e e itebagantseng le go batla bana ba ba duleng mo sekoleng ba ya go nna kwa merakeng le kwa masimo mme ba ba busetse kwa sekoleng.
A re maiteko a, a ka kgonega fela fa batsadi ba ka dirisana le bone, a supa gape fa tswaragano gareng ga batsadi le barutabana e ka tsisa maduo.
Kgosi Tsiane o ne a kopa batsadi go godisetsa bana ba bone mo tumelong gore ba tle ba iphaphe mo go inaakanyeng le ditiro tse di duleng mo tseleng jaaka nnotagi le tiriso diritibatsi. BOKHUTLO


text:
June 12-18
DIKHUTSAFALO 1-5
Pina 128 le Thapelo
Matseno (3 mets. kgotsa kwa tlase)
MATLOTLO A A MO LEFOKONG LA MODIMO
“Go Leta go re Thusa Gore re Itshoke”: (10 mets.)
[Tshameka bidio ya Se se Mo Bukeng ya Dikhutsafalo.]
Dikh 3:20, 21, 24—Jeremia o ne a leta le go bontsha gore o ikanya Jehofa (w12 6/1 14 ¶3-4; w11 9/15 8 ¶8)
Dikh 3:26, 27—Go itshoka fa tumelo ya rona e lekwa go tla re thusa gore re kgone go lebana le dikgwetlho tsa mo nakong e e tlang (w07 6/1 11 ¶3-4)
-
Go Ribolola Matlotlo mo Dikwalong: (8 mets.)
Dikh 2:17—Jehofa o diragaditse “lefoko” lefe malebana le Jerusalema? (w07 6/1 9 ¶3)
Dikh 5:7—A Jehofa o rwesa batho maikarabelo a ditlolo tsa borraabonemogologolwane? (w07 6/1 10 ¶5)
Mmalo wa Baebele wa beke eno o go rutile eng ka Jehofa?
Ke matlotlo afe a mangwe a o a boneng mo mmalong wa Baebele wa beke eno?
-
Mmalo wa Baebele: (4 mets. kgotsa kwa tlase) Dikh 2:20–3:12
TLHAGAFALELA BODIREDI
Loeto Lwa Ntlha: (2 mets. kgotsa kwa tlase) Setlhogo se se ka fa ntle sa g17.3—Thaya motheo wa loeto lwa go boela.
Loeto Lwa go Boela: (4 mets. kgotsa kwa tlase) Setlhogo se se ka fa ntle sa g17.3—Mo laletse go tla dipokanong.
Puo: (6 mets. kgotsa kwa tlase) w11 9/15 9-10 ¶11-13—Setlhogo: Jehofa ke Kabelo ya Me.
BOTSHELO JWA BOKERESETE
Pina 126
Dilo Tse Phuthego ya Lona e Tlhokang go di Ela Tlhoko: (8 mets.) Fa go se na sepe, tlotlang ka “Lekwalo le le Tswang Kwa Setlhopheng se se Laolang” le le mo kgatisong ya Buka ya Ngwaga. (yb17 2-5)
Se Phuthego ya Modimo e se Fitlheletseng: (7 mets.) Tshameka bidio ya June 2017 ya Se Phuthego ya Modimo e se Fitlheletseng.
Thuto ya Baebele ya Phuthego: (30 mets.) kr kgao. 13 ¶33-34, lebokoso la setlhogo se se reng “Diphenyo Tse di Tlhomologileng Tsa Kgotlatshekelokgolo Tse di Neng Tsa Tsweletsa go Rera ka Bogosi, lebokoso la poeletso la setlhogo se se reng “Bogosi ke Selo sa Mmatota go le Kana Kang mo go Wena?”
Tshobokanyo ya Pokano le go Sekaseka ya Beke e e Tlang (3 mets.)
Pina 100 le Thapelo


text:
KAROLO 1
Re Reetsa Modimo ka Tsela Efe?
Modimo o bua le rona ka Baebele. 2 Timotheo 3:16
Modimo wa boammaaruri o ile a laela banna bangwe gore ba kwale dikakanyo tsa gagwe mo bukeng e le nngwe e e boitshepo. Buka eo ke Baebele. E na le tshedimosetso ya botlhokwa e Modimo a batlang gore o e itse.
Modimo ke Motswedi wa botlhale jotlhe mme o itse se se ka re solegelang molemo. Ruri o tla nna botlhale fa o ka mo reetsa. —Diane 1:5.
Modimo o batla gore batho botlhe mo lefatsheng ba bale Baebele. Gone jaanong, e teng ka dipuo di le dintsi.
Fa o batla go reetsa Modimo, o tshwanetse go bala Baebele le go e tlhaloganya.
Batho gongwe le gongwe ba a reetsa. Mathaio 28:19
Basupi ba ga Jehofa ba ka go thusa go tlhaloganya Baebele.
Ba ruta boammaaruri ka Modimo mo lefatsheng lotlhe.
Thuto eo ke mahala. Gape o ka ithuta ka Modimo kwa Holong ya Bogosi ya Basupi ba ga Jehofa e e mo lefelong la lona.
Ithute mo go Oketsegileng
DIKGANG TSE DI TSWANG KWA MODIMONG!
A Baebele e Boammaaruri?
Fa e le gore Baebele e kwadilwe ke Modimo, ga e a tshwanela go tshwana le buka epe.
DIKGANG TSE DI TSWANG KWA MODIMONG!
Mokwadi wa Baebele ke Mang?
Fa e le gore e kwadilwe ke batho, goreng e bidiwa Lefoko la Modimo? Baebele ke dikakanyo tsa ga mang?
DIKGANG TSE DI TSWANG KWA MODIMONG!
A Tota Dikgang Tse di Molemo di Tswa Kwa Modimong?
Re ka tlhomamisega jang gore molaetsa wa Baebele o boammaaruri?


text:
BASHA BA BOTSA JAANA
Nka Dirang Fa ke Na le Bothata Jwa Botsogo?—Karolo 2
Mathata a botsogo a tla ka ditsela tse di farologaneng.
Batho ba bangwe ba na le matshwao a a bonalang ka fa ntle, fa ba bangwe bone mathata a bone a ba ama kafa gare fela.
Mathata a mangwe ke a nakwana fa a mangwe e le a a nnelang ruri mme a baka dikgwetlho letsatsi le letsatsi.
A mangwe a ka alafiwa kgotsa a kgona go laolwa, mme a mangwe a a etegela fa nako e ntse e tsamaya—gongwe e bile a ka bolaya.
Basha ba lebana le mefuta yotlhe ya mathata a botsogo a a tlhalositsweng fano. Mo setlhogong seno o tla utlwa ka ba le banè ba ba nang le mathata a a ntseng jalo. Fa e le gore le wena o na le bothata jwa botsogo, gongwe o ka kgothadiwa ke dikakgelo tsa bone.
GUÉNAELLE
Selo se se boima thata mo go nna ke go amogela gore ke ka se kgone go dira dilo dingwe. Go na le dilo di le dintsi tse ke batlang go di dira mme letsatsi le letsatsi ke tshwanelwa ke go dira dilo go ya ka seemo sa me.
Ke na le bolwetse jwa motor-neuromuscular disorder jo bo dirang gore boboko jwa me bo se ka jwa romela tshedimosetso sentle mo mmeleng. Ka dinako dingwe dikarolo tse di farologaneng tsa mmele wa me, go tloga kwa tlhogong go fitlha kwa menwaneng ya maoto, di a roroma kana di swa bogatsu. Ke thatafalelwa ke go dira dilo tse di sa reng sepe tse di jaaka go suta, go bua, go bala, go kwala le go tlhaloganya ba bangwe. Fa go le boima thata, bagolwane ba phuthego ya me ba rapela le nna. Fa ba dira jalo, ke ikutlwa ke le botoka ka yone nako eo.
Le fa nka lebana le teko le fa e le efe, ke dumela gore Jehofa Modimo o nna a le gone go nnonotsha. Ga ke batle go letla gore bolwetse jwa me bo nthibele go mo direla ka botlalo. Ke dira gore selo se se tlang pele mo botshelong jwa me e nne go thusa ba bangwe go ithuta ka tsholofetso ya Baebele ya gore go ise go ye kae Jehofa Modimo o tla dira lefatshe paradaise, e mo go yone go tla bong go sa tlhole go na le pogo.
Se o ka akanyang ka sone: O ka bontsha ba bangwe kutlwelobotlhoko jang, jaaka Guénaelle a ile a dira?
ZACHARY
Fa ke ne ke na le dingwaga di le 16, go ne ga lemogiwa gore ke na le mofuta mongwe wa kankere ya boboko e e etegelang ka bonako. Dingaka di ne tsa mpolelela gore ke tla tshela dikgwedi di le robedi fela. Fa e sa le ka nako eo ke ntse ke kgaratlhela go nna le botsogo jo bo botoka.
Gone jaanong ke sule mohama kafa mojeng, ka ntlha ya karolo e ditlhagala di leng mo go yone. E re ka ke palelwa ke go tsamaya, ka metlha go tshwanetse ga bo go na le mongwe mo lapeng go nthusa.
Go etegela ga bolwetse jwa me go dirile gore go nne thata gore ke kgone go bua sentle. Nkile ka bo ke le motho yo o matlhagatlhaga tota, ke itumelela metshameko e e jaaka waterskiing, baseketebolo le volleyball. E re ka ke le mongwe wa Basupi ba ga Jehofa, ke ne ke tlhagafetse mo bodireding jwa Bokeresete. Ga ke dumele gore batho ba le bantsi ba a tlhaloganya gore go ntse jang go palelwa ke go dira dilo tse o di ratang thata.
Mafoko a a mo go Isaia 57:15 a a nkgothatsa ka gonne a ntlhomamisetsa gore Jehofa Modimo o thusa batho ba ba ‘moya o gateletsweng’ le gore o amega ka nna. Gape Isaia 35:6 e na le tsholofetso ya ga Jehofa ya gore ke tla kgona go boa ke tsamaya gape le go mo direla ke na le botsogo jo bo itekanetseng.
Le fa gone ka dinako dingwe go ka nna thata go lebana le bolwetse jwa me, ke tlhomamisegile gore Jehofa o nkeme nokeng. Thapelo e nthusa gore ka metlha ke nne le mongwe yo nka buang le ene fa ke ikutlwa ke tshwenyegile kgotsa ke utlwa e kete ke tloga ke swa. Ga go na sepe se se ka nkgaoganyang le lorato lwa ga Jehofa.
Zachary o tlhokafetse a na le dingwaga di le 18, dikgwedi di le pedi morago ga potsolotso eno. Tumelo ya gagwe mo tsholofetsong ya Modimo ya gore o tla tsosetsa batho mo lefatsheng la paradaise e ne ya nna e nonofile go fitlha a swa.
Se o ka akanyang ka sone: Thapelo e ka go thusa jang go ipoloka mo loratong lwa Modimo, fela jaaka e ile ya thusa Zachary?
ANAÏS
Morago ga malatsi a le mmalwa fela ke sena go tsholwa, ke ne ka tshologa madi a mantsi thata mo bobokong mo go neng ga dira gore mmele otlhe wa me o golafale, segolobogolo maoto.
Gompieno ke kgona go tsamaya sekgala se sekhutshwane ka sedirisiwa se se nthusang go tsamaya, mme gantsi ke tlhoka setulo sa maotwana gore ke tsamatsamae. Gape ke a tle ke gagamale mesifa ka tshoganyetso, mo go dirang gore ke se ka ka dira ditiro dingwe sentle tse di jaaka go kwala ka seatla.
Kwantle ga gore bolwetse jwa me ka bojone fela bo ngomola pelo, kalafi ya jone le yone e na le dikgwetlho dingwe. Ga ke bolo go nna ke ya go sidilwa makgetlho a le mmalwa ka beke. Ke ile ka dira karo ya me ya ntlha e kgolo fa ke ne ke na le dingwaga di le tlhano mme fa e sa le ka nako eo, ke dirile tse dingwe gape di le tharo. Tse pedi tsa bofelo di ne di le boima ka gonne ke ile ka fetsa dikgwedi di le tharo ke se kwa gae gore ke sidilege.
Lelapa la gaetsho le nthusitse fela thata. Re dira metlae mmogo mme seo se nthusa thata fa ke kgobegile marapo. Mmè le bomorwadiarre ba nthusa gore ke nne ke le montle, e re ka ke sa kgone go dira seno ke le esi. Ke utlwisiwa botlhoko ke gore ga ke kgone go rwala dikwaekwae. Mme ke ne ka kgona go di rwala gangwe fela fa ke ne ke sa le ngwana, ka go gagaba ke tsentse diatla mo ditlhakong, mme rotlhe re ne ra swa ka ditshego!
Ga ke tlhome mogopolo thata mo bolwetseng jwa me. Ke ithuta dipuo. Ke kgona go thuma le fa ke sa kgone go lelesela le makhubu kgotsa go relela mo aeseng. E re ka ke le mongwe wa Basupi ba ga Jehofa, ke rata go ya kwa bodireding le go bolelela ba bangwe ka tumelo ya me. Go bonala batho ba reetsa ka kelotlhoko thata fa ke bua le bone.
Batsadi ba me ba nthutile ke sa le monnye gore boemo jwa me ke jwa nakwana fela. Fa e sa le ka nako eo, ke nonotshitse tumelo ya me mo go Jehofa le mo tsholofetsong ya gagwe ya gore o tla fedisa pogo yotlhe, go akaretsa le ya me. Seno se nnonotsha gore ke tswelele pele.—Tshenolo 21:3, 4.
Se o ka akanyang ka sone: Fela jaaka Anaïs, o ka dira jang gore o se ka wa tlhoma mogopolo thata mo bolwetseng jwa gago?
JULIANA
Ke na le bolwetse jo bo botlhoko jo bo dirang gore disele tse di lwantshang malwetse di tlhasele disele tse di siameng tsa mmele, mme bo ka ama pelo, makgwafo le madi. Bo setse bo amile diphilo tsa me.
Fa ke ne ke na le dingwaga di le lesome go ne ga lemogiwa gore ke na le bolwetse jwa lupus, jo bo dirileng gore ke opelwe, ke nne le letsapa le legolo le go fetofetoga ga maikutlo. Ka dinako tse dingwe ke ikutlwa ke se na mosola.
Fa ke ne ke na le dingwaga di le 13, mongwe wa Basupi ba ga Jehofa o ne a etela kwa lapeng. O ne a mpalela Isaia 41:10, e mo go yone Jehofa Modimo a reng: “O se ka wa boifa, gonne ke na le wena. . . . Ruri ke tla go ngangatlela ka thata ka seatla sa me sa moja sa tshiamo.” Ke ne ka simolola go ithuta Baebele le Basupi ba ga Jehofa ka yone nako eo. Go setse go fetile dingwaga di le robedi, mme ke direla Modimo ka pelo yotlhe, e bile ke ititeile sehuba gore ke se ka ka letlelela bolwetse jwa me bo ntaola. Ke dumela gore Jehofa o nneile “maatla a a fetang a a tlwaelegileng,” gore ke tswelele ke leba dilo ka tsela e e tshwanetseng.—2 Bakorintha 4:7.
Se o ka akanyang ka sone: Isaia 41:10 e ka go thusa jang gore o tswelele o leba dilo ka tsela e e tshwanetseng fela jaaka e ile ya thusa Juliana?
Ithute mo go Oketsegileng
DIBUKA & DIBUKANA
A Pogo e Tla Fela?
Baebele ya re Modimo o tlhoile go tlhoka tshiamiso e bile o amega thata ka batho. Seo se ka go solegela molemo jang?


text:
KGAOLO YA LESOMETLHANO
Kobamelo e e Amogelwang ke Modimo
A ditumelo tsotlhe di itumedisa Modimo?
Re ka bona jang bodumedi jwa boammaaruri?
Baobamedi ba boammaaruri ba Modimo ke bomang gompieno mo lefatsheng?
1. Re tla solegelwa molemo jang fa re obamela Modimo ka tsela e e tshwanetseng?
JEHOFA MODIMO o amega fela thata ka rona e bile o batla gore kaelo ya gagwe e e lorato e re solegele molemo. Fa re mo obamela ka tsela e e tshwanetseng, re tla itumela mme re tla kgona go tila mathata a le mantsi a botshelo. Gape, re tla bona tshegofatso le thuso ya gagwe. (Isaia 48:17) Le fa go ntse jalo, go na le ditumelo di le makgolokgolo tse di ipolelang gore di ruta boammaaruri ka Modimo. Mme di ruta dithuto tse di sa tshwaneng ka Modimo le gore o lebeletse eng mo go rona.
2. Re ka ithuta jang tsela e e tshwanetseng ya go obamela Jehofa, mme ke sekai sefe se se re thusang go tlhaloganya seno?
2 O ka itse jang gore tsela e e tshwanetseng ya go obamela Jehofa ke efe? Ga o tlhoke go ithuta le go bapisa dithuto tsa ditumelo di le dintsi tse di leng teng. Se o tlhokang go se ithuta fela ke gore tota Baebele e ruta eng ka kobamelo ya boammaaruri. Ka sekai: Mo dinageng di le dintsi, go na le bothata jo bogolo jwa gore batho ba itirele madi a e seng a mmatota. Fa go ne go ka twe o tlhaole madi a e seng a mmatota, o ne o tla dira jang? A o ne o tla leka go dira gore o itse madi otlhe a e seng a mmatota? Nnyaa. O ne o tla dirisa nako ya gago botoka ka go ithuta madi a mmatota. Fa o sena go itse gore madi a mmatota a lebega jang, o tla kgona go lemoga a e seng a mmatota. Ka tsela e e tshwanang, fa re ithuta go tlhaola bodumedi jwa boammaaruri, re tla kgona go lemoga ditumelo tse e seng tsa boammaaruri.
3. Go ya ka Jesu, re tshwanetse go dira eng gore re amogelwe ke Modimo?
3 Go botlhokwa gore re obamele Jehofa ka tsela e a e amogelang. Batho ba le bantsi ba dumela gore ditumelo tsotlhe di itumedisa Modimo, mme Baebele yone ga e rute jalo. Ga go a lekana go ipolela fela gore o Mokeresete. Jesu o ne a re: “Ga se mongwe le mongwe yo o nthayang a re, ‘Morena, Morena,’ yo o tla tsenang mo bogosing jwa magodimo, mme yo o dirang thato ya ga Rre yo o kwa magodimong o tla tsena.” Ka jalo, gore re amogelwe ke Modimo, re tshwanetse go ithuta gore ke eng se a batlang re se dira mme re bo re tlhomamisa gore re a se dira. Jesu o ne a bitsa batho ba ba sa direng thato ya Modimo a re ke ba ba “dirang ka go tlhoka molao.” (Mathaio 7:21-23) Fela jaaka madi a e seng a mmatota, bodumedi jwa maaka ga bo na mosola gotlhelele. Se se maswe le go feta ke gore bodumedi jo bo ntseng jalo tota bo kotsi.
4. Mafoko a ga Jesu a a buang ka ditsela tse pedi a kaya eng, mme nngwe le nngwe ya tsone e isa kae?
4 Jehofa o naya mongwe le mongwe mo lefatsheng tshono ya go bona botshelo jo bo sa khutleng. Le fa go ntse jalo, gore re bone botshelo jo bo sa khutleng mo Paradaiseng, re tshwanetse go obamela Modimo ka tsela e e tshwanetseng le gore gone jaanong re tshele ka tsela e a e amogelang. Go utlwisa botlhoko go bona gore go na le batho ba le bantsi ba ba sa batleng go dira jalo. Ke gone ka moo Jesu a ileng a re: “Tsenang ka kgoro e tshesane; ka gonne tsela e e isang tshenyegong e atlhame e bile e bulegile, mme ba ba tsenang ka yone ba bantsi; fa kgoro e e isang botshelong yone e le tshesane le tsela e pitlagane, mme ba ba e bonang ba le mmalwa.” (Mathaio 7:13, 14) Bodumedi jwa boammaaruri bo isa batho kwa botshelong jo bo sa khutleng. Bodumedi jwa maaka jone bo isa tshenyegong. Jehofa ga a batle gore motho ope a senngwe, mme ke gone ka moo a nayang batho gongwe le gongwe tshono ya gore ba ithute ka ene. (2 Petere 3:9) Ka jalo, go botlhokwa thata go ela tlhoko tsela e re obamelang Modimo ka yone.
TSELA YA GO TLHAOLA BODUMEDI JWA BOAMMAARURI
5. Re ka bona jang batho ba ba leng mo bodumeding jwa boammaaruri?
5 O ka bona jang ‘tsela e e isang botshelong’? Jesu o ne a re tsela e batho ba tshelang ka yone, ke yone e e tla re bontshang gore a ba mo bodumeding jwa boammaaruri kgotsa nnyaa. O ne a re: “Lo tla ba lemoga ka maungo a bone . . . setlhare sengwe le sengwe se se molemo se ungwa leungo le le molemo.” (Mathaio 7:16, 17) Ka mafoko a mangwe, ba ba leng mo bodumeding jwa boammaaruri ba tla lemogwa ka se ba se dumelang le ka boitshwaro jwa bone. Le fa gone ba sa itekanela e bile ba dira diphoso, baobamedi ba boammaaruri ba leka ka natla go dira thato ya Modimo. Mma re sekaseke dintlha di le thataro tse di tlhaolang batho ba ba leng mo bodumeding jwa boammaaruri.
6, 7. Batlhanka ba Modimo ba leba Baebele jang, mme Jesu o ne a tlhoma sekao jang mo kgannyeng eno?
6 Batlhanka ba Modimo ba theile dithuto tsa bone mo Baebeleng. Baebele ka boyone ya re: “Lokwalo lotlhe lo tlhotlheleditswe ke Modimo e bile lo tswela mosola mo go ruteng, mo go kgalemeleng, mo go tlhamalatseng dilo, mo go otlhayeng ka tshiamo, gore motho wa Modimo a tshwanelege ka botlalo, a tlhomeleletse ka botlalo go dira tiro nngwe le nngwe e e molemo.” (2 Timotheo 3:16, 17) Moaposetoloi Paulo o ne a kwalela Bakeresete ka ene jaana: “E rile lo amogela lefoko la Modimo, le lo neng lwa le utlwa mo go rona, lwa le amogela, e seng jaaka lefoko la batho, mme, fela jaaka ruri le ntse, jaaka lefoko la Modimo.” (1 Bathesalonika 2:13) Ka jalo, ditumelo tsa batho ba ba leng mo bodumeding jwa boammaaruri le ditiro tse ba di dirang ga di a theiwa mo dikgopolong kgotsa mo dingwaong tsa batho. Di theilwe mo Lefokong le le tlhotlheleditsweng la Modimo, e leng Baebele.
7 Jesu Keresete o ne a tlhoma sekao se se molemo ka go ruta dithuto tse di tswang mo Lefokong la Modimo. O ne a bua jaana fa a ne a rapela Rraagwe wa selegodimo: “Lefoko la gago ke boammaaruri.” (Johane 17:17) Jesu o ne a dumela Lefoko la Modimo mme sengwe le sengwe se a neng a se ruta se ne se dumalana le Dikwalo. Gantsi Jesu o ne a tle a re: “Go kwadilwe ga twe.” (Mathaio 4:4, 7, 10) Go tswa foo a bo a nopola temana nngwe. Ka tsela e e tshwanang, batho ba Modimo gompieno ga ba rute batho dikgopolo tsa bone. Ba dumela gore Baebele ke Lefoko la Modimo, mme ba theile dithuto tsa bone gotlhelele mo go se e se rutang.
8. Go obamela Jehofa go akaretsa eng?
8 Batho ba ba leng mo kobamelong ya boammaaruri ba obamela Jehofa a le nosi e bile ba itsise ba bangwe ka leina la gagwe. Jesu o ne a bolela jaana: “Jehofa Modimo wa gago ke ene yo o tshwanetseng go mo obamela, e bile ke ene a le esi yo o tshwanetseng go mo direla tirelo e e boitshepo.” (Mathaio 4:10) Ka jalo, batlhanka ba Modimo ga ba obamele ope o sele fa e se Jehofa fela. Kobamelo eno e akaretsa go itsise ba bangwe gore leina la Modimo wa boammaaruri ke mang le gore o ntse jang. Pesalema 83:18 e bolela jaana: “Wena, yo leina la gago e leng Jehofa, wena o le esi o Mogodimodimo yo o okametseng lefatshe lotlhe.” Jesu o ile a tlhoma sekao sa go thusa batho ba bangwe gore ba itse Modimo, jaaka a ne a rapela a re: “Ke bonaditse leina la gago mo bathong ba o ba nneileng ba tswa mo lefatsheng.” (Johane 17:6) Ka tsela e e tshwanang, gompieno baobamedi ba boammaaruri ba ruta batho ba bangwe ka leina la Modimo, maikaelelo a gagwe le dinonofo tsa gagwe.
9, 10. Bakeresete ba boammaaruri ba bontshana lorato ka ditsela dife?
9 Batho ba Modimo ba ratana ka lorato lwa boammaaruri lo e seng lwa bopelotshetlha. Jesu o ile a re: “Botlhe ba tla itse gore lo barutwa ba me ka seno, fa lo ratana.” (Johane 13:35) Bakeresete ba bogologolo ba ne ba ratana ka lorato lo lo ntseng jalo. Lorato lwa bomodimo lo fenya moya o o sa siamang wa setso, setšhaba le bomorafe mme lo kitlanya batho mmogo ka kgolagano e e nonofileng ya bokaulengwe. (Bakolosa 3:14) Batho ba bodumedi jwa maaka ga ba na bakaulengwe ba ba ratanang ka tsela e e ntseng jalo. Re itse seo jang? Ba a bolaana ka ntlha ya go farologana ga bone ka morafe le setso. Bakeresete ba boammaaruri ga ba tshole dibetsa gore ba bolaye bakaulengwe ba bone ba Bakeresete kgotsa ope o sele. Baebele e tlhalosa jaana: “Bana ba Modimo le bana ba ga Diabolo ba supega ka ntlha eno: Mongwe le mongwe yo o sa tsamayeng mo tshiamong ga a tswe mo Modimong, le ene yo o sa rateng mokaulengwe wa gagwe. . . . re tshwanetse go ratana; e seng jaaka Kaine, yo o neng a tswa mo go yo o boikepo mme a bolaya morwarraagwe.”—1 Johane 3:10-12; 4:20, 21.
10 Gone boammaaruri ke gore go nna le lorato lwa boammaaruri ga go reye fela gore o se ka wa bolaya motho. Kwantle ga bopelotshetlha, Bakeresete ba boammaaruri ba dirisa nako ya bone, maatla le dilo tsa bone go thusa ba bangwe le go ba kgothatsa. (Bahebera 10:24, 25) Ba a thusana mo dinakong tsa mathata e bile ba dirisana ka boikanyegi. Tota e bile, ba dirisa kgakololo ya Lefoko la Modimo mo matshelong a bone ya go ‘dira se se molemo mo go botlhe.’—Bagalatia 6:10.
11. Ke ka ntlha yang fa go le botlhokwa gore re amogele Jesu Keresete e le yo Modimo a re bolokang ka ene?
11 Bakeresete ba boammaaruri ba amogela Jesu Keresete e le ene yo Modimo a ba bolokang ka ene. Baebele ya re: “Ga go na poloko mo go ope o sele, gonne ga go na leina le lengwe kafa tlase ga legodimo le batho ba le neilweng le re tshwanetseng go bolokwa ka lone.” (Ditiro 4:12) Jaaka re bone mo Kgaolong ya 5, Jesu o ne a ntsha botshelo jwa gagwe go nna thekololo ya batho ba ba ikobelang Modimo. (Mathaio 20:28) Mo godimo ga moo, Jesu ke Kgosi e Modimo a e tlhomileng mo Bogosing jwa selegodimo e e tla busang lefatshe lotlhe. Mme Modimo o batla gore re ikobele Jesu re bo re dirise dithuto tse a re rutang tsone fa re batla go bona botshelo jo bo sa khutleng. Ke gone ka moo Baebele e reng: “Yo o supang tumelo mo go Morwa o na le botshelo jo bo sa khutleng; yo o sa utlweng Morwa ga a kitla a bona botshelo.”—Johane 3:36.
12. Go sa nne karolo ya lefatshe go akaretsa eng?
12 Baobamedi ba boammaaruri ga se karolo ya lefatshe. Fa Jesu a ne a sekisiwa fa pele ga mmusi wa Moroma e bong Pilato, o ne a re: “Bogosi jwa me ga se karolo ya lefatshe leno.” (Johane 18:36) Le fa balatedi ba boammaaruri ba ga Jesu ba ka tswa ba nna kae, ba busiwa ke Bogosi jwa selegodimo mme ka ntlha ya moo, ga ba amege ka gope mo dipolotiking tsa lefatshe. Ga ba nne le seabe ka gope mo dintweng tsa lone. Le fa go ntse jalo, baobamedi ba ga Jehofa ga ba tshwenyane le ba bangwe fa ba tlhopha go nna maloko a mokgatlho mongwe wa dipolotiki, fa ba nna baemedi ba one kgotsa ba tsenela ditlhopho. Le fa baobamedi ba boammaaruri ba Modimo ba sa tseye letlhakore lepe mo dipolotiking, ba ikobela molao. Ka ntlha yang? Ka gonne Lefoko la Modimo le ba laela gore ba “nne mo taolong” ya “balaodi ba bagolo.” (Baroma 13:1) Fa se Modimo a batlang gore ba se dire se thulana le se tsamaiso ya bopolotiki e batlang ba se dira, baobamedi ba boammaaruri ba latela sekao sa baaposetoloi, ba ba neng ba re: “Re tshwanetse go utlwa Modimo e le mmusi bogolo go batho.”—Ditiro 5:29; Mareko 12:17.
13. Balatedi ba boammaaruri ba ga Jesu ba leba jang Bogosi jwa Modimo, mme ba tsaya kgato efe?
13 Balatedi ba boammaaruri ba ga Jesu ba rerela batho gore Bogosi jwa Modimo ke jone fela tsholofelo ya batho. Jesu o ne a bolelela pele jaana: “Mme dikgang tse di molemo tseno tsa bogosi di tla rerwa mo lefatsheng lotlhe le le nang le banni gore e nne bosupi mo ditšhabeng tsotlhe; mme go tswa foo bokhutlo bo tla tla.” (Mathaio 24:14) Balatedi ba boammaaruri ba ga Jesu Keresete ba bolelela batho gore Bogosi jwa selegodimo jwa Modimo ke jone fela tsholofelo e le yosi ya batho go na le go ba kgothaletsa go ikaega ka dipuso tsa batho gore di rarabolole mathata a bone. (Pesalema 146:3) Jesu o ne a re ruta go rapelela puso eo e e itekanetseng fa a ne a re: “A bogosi jwa gago bo tle. A thato ya gago e diragale le mo lefatsheng, jaaka kwa legodimong.” (Mathaio 6:10) Lefoko la Modimo le ne la bolelela pele gore Bogosi jono jwa selegodimo “bo tla thubaganya bo fedisa magosi ano otlhe [a a busang gone jaanong], mme bo tla ema ka bosakhutleng.”—Daniele 2:44.
14. Ke setlhopha sefe sa bodumedi se o bonang se dira dilo tsotlhe tse di tshwanetseng go dirwa mo kobamelong ya boammaaruri?
14 Re akantse ka se re sa tswang go tlotla ka sone, ipotse jaana: ‘Ke setlhopha sefe sa bodumedi se dithuto tsa sone di tswang mo Baebeleng e bile se itsise ba bangwe ka leina la ga Jehofa? Ke setlhopha sefe sa bodumedi sa batho ba ba bontshanang lorato lwa bomodimo, ba ba dumelang mo go Jesu, ba e seng karolo ya lefatshe e bile ba bolelela ba bangwe gore Bogosi jwa Modimo ke jone fela tsholofelo e le yosi ya batho? Mo gare ga ditlhopha tsotlhe tsa bodumedi tse di leng teng mo lefatsheng, ke sefe sa ba ba dirang dilo tseno tsotlhe?’ Bosupi bo bontsha sentle gore ke Basupi ba ga Jehofa.—Isaia 43:10-12.
WENA O TLA DIRA ENG?
15. Ke eng gape se Modimo a batlang re se dira go na le go dumela fela gore o teng?
15 Ga go a lekana go dumela fela mo Modimong gore o mo itumedise. Tota e bile, Baebele ya re le one madimona a a dumela gore Modimo o teng. (Jakobe 2:19) Le fa go ntse jalo, go bonala sentle gore madimona ga a dire thato ya Modimo le gore Modimo ga a amogele. Gore Modimo a re amogele, ga re a tshwanela go dumela fela gore o teng mme gape re tshwanetse go dira thato ya gagwe. Re tshwanetse gore gape re kgaogane le bodumedi jwa maaka le go tsena mo kobamelong ya boammaaruri.
16. Motho o tshwanetse go dira eng gore a se ka a nna karolo ya bodumedi jwa maaka?
16 Moaposetoloi Paulo o ile a bontsha gore ga re a tshwanela go nna karolo ya kobamelo ya maaka. O ne a kwala jaana: “‘Tswang mo gare ga bone, lo bo lo itomolole,’ go bua Jehofa, ‘mme lo tlogele go ama selo se se seng phepa’; ‘mme ke tla lo amogela.’” (2 Bakorintha 6:17; Isaia 52:11) Ka jalo, Bakeresete ba boammaaruri ga ba amane ka gope le kobamelo ya maaka.
17, 18. “Babelona o Mogolo” ke eng, mme ke ka ntlha yang fa go potlakile go ‘tswa mo go ene’?
17 Baebele e bontsha gore mefuta yotlhe ya bodumedi jwa maaka ke karolo ya “Babelona o Mogolo.” * (Tshenolo 17:5) Leina leno le re gopotsa motse wa bogologolo wa Babelona, o bodumedi jwa maaka bo simolotseng kwa go one morago ga Morwalela wa Motlha wa ga Noa. Dithuto di le dintsi le ditlwaelo tse di dirwang gone jaanong mo bodumeding jwa maaka di simologile bogologolo kwa Babelona. Ka sekai, Bababelona ba ne ba obamela medingwana ya tharonngwe. Gompieno, Tharonngwe ke thuto ya konokono mo ditumelong di le dintsi. Mme Baebele yone e ruta gore go na le Modimo a le mongwe fela wa boammaaruri, e bong Jehofa Modimo, le gore Jesu Keresete ke Morwawe. (Johane 17:3) Gape, Bababelona ba ne ba dumela gore batho ba na le moya o o sa sweng o o tswelelang o tshela fa motho a sena go swa e bile o ka kgona go bogisiwa mo lefelong la tlhokofatso. Gompieno, ditumelo di le dintsi di ruta gore moya ga o swe kgotsa gore o ka boga mo molelong wa dihele.
18 E re ka kobamelo ya bogologolo ya kwa Babelona e aname mo lefatsheng lotlhe, Babelona o Mogolo wa gompieno a ka bidiwa ka tshwanelo go twe ke mmusomogolo wa lefatshe lotlhe wa bodumedi jwa maaka. Mme Modimo o boleletse pele gore mmusomogolo ono wa bodumedi jwa maaka o tla khutla ka tshoganyetso. (Tshenolo 18:8) A o a lemoga gore ke ka ntlha yang fa go le botlhokwa gore o ikgaoganye le karolo nngwe le nngwe ya Babelona o Mogolo? Jehofa Modimo o batla gore o ‘tswe mo go ene’ ka bonako go sa ntse go na le nako.—Tshenolo 18:4.
19. O tla segofadiwa ka eng fa o direla Jehofa?
19 Bangwe ba ka nna ba swetsa ka gore ba se ka ba tlhola ba tsalana le wena ka ntlha ya go bo o dirile tshwetso ya go tlogela bodumedi jwa maaka. Le fa go ntse jalo, fa o direla Jehofa o na le batho ba gagwe, o tla segofadiwa ka dilo di le dintsi go feta tse di tla go latlhegelang. Fela jaaka barutwa ba pele ba ga Jesu ba ba neng ba tlogela dilo dingwe gore ba mo sale morago, o tla nna le bakaulengwe le bokgaitsadi ba le bantsi ba semoya. O tla nna karolo ya lelapa le legolo la lefatshe lotlhe la dimilionemilione tsa Bakeresete ba boammaaruri ba ba go ratang ka lorato lwa boammaaruri. Mme o tla nna le tsholofelo e e molemolemo ya go bona botshelo jo bo sa khutleng “mo tsamaisong e e tlang ya dilo.” (Mareko 10:28-30) Gongwe fa nako e ntse e tsamaya, botlhe ba ba ileng ba go latlha ka ntlha ya se o se dumelang ba tla leba se Baebele e se rutang ba bo ba fetoga go nna baobamedi ba ga Jehofa.
20. Batho ba ba leng mo kobamelong ya boammaaruri ba tlile go nna le isagwe e e ntse jang?
20 Baebele e ruta gore go ise go ye kae, Modimo o tla fedisa tsamaiso e e boikepo eno ya dilo mme mo boemong jwa yone o tla tlisa lefatshe le lesha la tshiamo mo pusong ya Bogosi jwa gagwe. (2 Petere 3:9, 13) A bo leo e tlile go nna lefatshe le le molemo jang ne! Mme mo tsamaisong e ntšha eo e e siameng, go tla bo go na le bodumedi bo le bongwe fela, kobamelo ya boammaaruri ya mofuta o le mongwe fela. A ga o bone go le botlhale gore o tseye kgato e e tshwanetseng gore o ikopanye le baobamedi ba boammaaruri gone jaanong?
^ ser. 17 Go bona tshedimosetso e e oketsegileng ya gore ke ka ntlha yang fa Babelona o Mogolo a tshwantshetsa bodumedi jotlhe jwa maaka mo lefatsheng, bona Dintlha Tse di Oketsegileng, ditsebe 219-20.


text:
Tsuki ga Michibiku Isekai Douchuu
เรื่องย่อ Tsuki ga Michibiku Isekai Douchuu
ไม่มีเรื่องย่อของ Tsuki ga Michibiku Isekai Douchuu
คำที่เกี่ยวข้อง Tsuki ga Michibiku Isekai Douchuu
Tsuki ga Michibiku Isekai Douchuu, อ่าน Tsuki ga Michibiku Isekai Douchuu, อ่านการ์ตูน Tsuki ga Michibiku Isekai Douchuu, อ่านการ์ตูนออนไลน์ Tsuki ga Michibiku Isekai Douchuu, มังงะ Tsuki ga Michibiku Isekai Douchuu, Tsuki ga Michibiku Isekai Douchuu แปลไทย, Tsuki ga Michibiku Isekai Douchuu TH, Tsuki ga Michibiku Isekai Douchuu อัพเดทล่าสุด, Tsuki ga Michibiku Isekai Douchuu manga, Tsuki ga Michibiku Isekai Douchuu ตอนที่, Tsuki ga Michibiku Isekai Douchuu ch., ดาวน์โหลด Tsuki ga Michibiku Isekai Douchuu, Download Tsuki ga Michibiku Isekai Douchuu, อ่าน Tsuki ga Michibiku Isekai Douchuu ก่อนใครได้ที่ KingsManga ราชาการ์ตูน
ร่วมแสดงความคิดเห็น


text:
Ke Direng fa ke Kgothalediwa go Tlhakanela Dikobo?
O ka nna wa botsa jaana: “A go botoka go ineela?” “Akere mongwe le mongwe o a go dira?”
Ema pele mme o akanye!
Boammaaruri: Ga se gore mongwe le mongwe o a go dira.
Ke boammaaruri gore o ka bala ka dipalo tse di kwa godimo tsa basha ba ba go dirang. Ka sekai, patlisiso nngwe kwa United States e ne ya senola gore fa bana ba kwa nageng eo ba fetsa sekolo se segolwane, ba le 2 mo go ba le 3 ba bone ba a bo ba setse ba simolotse go tlhakanela dikobo. Mme gape seo se kaya gore a le 1 mo go ba le 3–e leng palo e e kgolo—ga ba ise ba go simolole.
Go tweng ka ba ba setseng ba go simolotse? Babatlisisi ba fitlhetse gore bontsi jwa basha bano ba diragalelwa ke a le mangwe kgotsa go feta a manokonoko a a latelang.
Go ngomoga pelo. Bontsi jwa basha ba ba ileng ba tlhakanela dikobo pele ga lenyalo ba re ba ile ba go ikwatlhaela morago.
Go se tshepe. Morago ga tlhakanelodikobo, molekane mongwe le mongwe o simolola go ipotsa jaana ka yo mongwe, ‘Motho yono o tlhakanetse dikobo le mang gape?’
Go swabisiwa. Tota basetsana ba le bantsi ba ka tlhopha go nna le mongwe yo o tla ba sireletsang, e seng yo o tla ba dirisang. Mme basimane ba le bantsi ba ikutlwa ba sa tlhole ba kgatlhegela mosetsana yo o neng a ineela go tlhakanela dikobo le bone.
Sa botlhokwa: Mmele wa gago o botlhokwa thata gore o ka o aba fela. Bontsha gore o ikemiseditse go dira se se siameng ka go ikobela melao ya Modimo e e thibelang tlhakanelodikobo pele ga lenyalo. Mme letsatsi lengwe fa o setse o le mo lenyalong, o ka tlhakanela dikobo. Mme o tla go itumelela ka botlalo—o sa tshwenyege, o sa ikwatlhaye e bile o sa ikutlwe o sa sireletsega jaaka gantsi go nna fa o sena go tlhakanela dikobo pele ga lenyalo.—Diane 7:22, 23; 1 Bakorintha 7:3.
Ithute mo go Oketsegileng
BASHA
Basha ba Botsa Jaana, Bolumo 2
Sekolo, boitapoloso, balekane, batsadi, diphetogo tsa botshelo, tsa maikutlo le ba bong bo sele ke dingwe tsa dikgang tse go tlotliwang ka tsone.


text:
DITSELA TSA GO BONA BOITUMELO MO LELAPENG
Go Dirisana le Batho ba ba Seng mo Lelapeng la Gago la Bobedi
MARGARET, * YO E LENG MMÉ WA BOBEDI KWA AUSTRALIA: “Mosadi wa pele wa monna wa me o boleletse bana gore ba se ka ba reetsa sepe se ke se ba bolelelang—tota le e leng dilo tse di sa reng sepe tse di jaaka ‘Lo se ka lwa lebala go tlhapa meno.’” Margaret o akanya gore lenyalo la gagwe le ile la nna le mathata ka ntlha ya leano leo le le bakang dikgaogano.
Malapa a lenyalo la bobedi a lebana le mathata a a tlhomologileng mme gantsi ke kgwetlho go nna le dikamano le batho ba ba seng mo lelapeng. * Batsadi ba bantsi ba ba mo lenyalong la bobedi ba tshwanelwa ke go bua le motsadi wa ngwana fa go nna le dikgang tse di amanang le go eta, go otlhaya ngwana le go thusa ka madi. Ditsala le ba losika le bone ba ka nna le mathata a go amogela lelapa le lesha. Ela tlhoko kafa kgakololo ya Baebele e ka thusang lelapa la gago la bobedi go lebana le dikgwetlho tseo ka teng.
KAMANO 1: MOTSADI YO MONGWE WA NGWANA
Mmè mongwe yo o mo lenyalong la bobedi wa kwa Namibia e bong Judith a re: “Mmè wa bana ba me ba lelapa le lesha o kile a ba bolelela gore ke mosadi wa ga rraabone fela mme bana bape ba re ka nnang le bone e ka se nne bomonnawe. Mafoko a gagwe a ile a nkutlwisa botlhoko ka gonne ke rata bana ba me ba lenyalo la bobedi jaaka bana ba me ba tlholego.”
Bomankge ba dumela gore kamano le motsadi yo mongwe wa ngwana e ka nna kgang e e thata e e bakang dikgotlhang mo lelapeng la bobedi. Gantsi ke mmè wa tlholego le mmè wa bobedi ba ba nang le mathata a magolo. Ke eng se se ka thusang?
Tsela ya go atlega: Tlhoma melelwane e e tekatekano. Fa o leka go thibela motsadi wa tlholego gore a se ka a nna le seabe mo botshelong jwa ngwana, go ka utlwisa ngwana botlhoko. * Batsadi ba ngwana, ‘ba ba dirileng gore a tsholwe,’ ba na le tlhotlheletso e e kgethegileng mo botshelong jwa gagwe. (Diane 23:22, 25) Ka fa letlhakoreng le lengwe, fa o dira gore molekane wa pele a nne le tlhotlheletso e kgolo mo lelapeng la gago, o ka kgopisa kgotsa le e leng go galefisa molekane wa gago yo mosha. Leka go nna tekatekano, o tlhome melelwane e e tekatekano go sireletsa lenyalo la gago, ka nako e tshwanang o ntse o dirisana sentle le motsadi yo mongwe kafa o ka kgonang ka teng.
DINTLHA TSE DI KA THUSANG BATSADI
Fa o bua le molekane wa gago wa pele, tlhoma mogopolo mo baneng mme o fokotse go tlotla ka dilo tse dingwe. Ka sekai, o ka nna wa botsa ka botlhale gore a go ka kgonega gore lo tlhome nako e e tlhomameng ya go letsa mogala motshegare. Gantsi go nna botoka go dira jalo go na le go letsa mogala nako nngwe le nngwe fela kgotsa bosigo thata.
Fa o sa newa tshwanelo ya go tlhokomela bana, gongwe o ka letsa mogala, wa kwala makwalo, wa kwala melaetsa ka founo kgotsa wa kwala e-mail go ikgolaganya le bana ka metlha. (Duteronome 6:6, 7) Ba bangwe ba dirisa mokgwa wa go buisana ba bonana ka bidio. O ka kgona go tlhaloganya bana ba gago botoka e bile o ka ba naya kgakololo e e molemo e e ka ba thusang.
DINTLHA TSE DI KA THUSANG BOMMÉ BA BA MO LELAPENG LA BOBEDI
Bontsha mmè wa bana “lorato lwa bokaulengwe” ka go mo tlhalosetsa sentle gore ga o leke go tsaya seemo sa gagwe. (1 Petere 3:8) Mmolelele ka metlha gore bana ba tsogile jang fa e le gore bana ba gagwe ba nna le wena, o tlhoma mogopolo mo dilong tse di siameng. (Diane 16:24) Kopa kgakololo ya gagwe mme o mo leboge fa a go e neela.
Fokotsa tsela ya go bontsha bana lorato fa mmaabone a le teng. Beverly, mmè mongwe wa lenyalo le lesha wa kwa United States a re: “Bana ba me ba bannye ba lelapa la bobedi ba ne ba batla go mpitsa Mama. Re ne ra dumalana gore go siame fa re le mo gae mme ba se ka ba mpitsa Mama fa na ba le mmaabone e bong Jane, kgotsa ba lelapa la gagwe. Nna le Jane re ne ra utlwana botoka morago ga foo. Tota e bile, re ne re thusana ka metshameko ya sekolo le maeto a sekolo.”
DINTLHA TSE DI KA THUSANG BATSADI LE BATSADI BA LELAPA LA BOBEDI GO UTLWANA
Le ka motlha o se ka wa bua bosula ka motsadi yo o seyong kgotsa ka motsadi wa bobedi bana ba go reeditse. Go motlhofo go bua dilo tse di sa siamang mme go ka utlwisa ngwana botlhoko thata. Mme ga o itse gore mafoko a gago a tla boelediwa leng kgotsa jang. (Moreri 10:20) Fa ngwana a re motsadi wa bobedi o ne a bua sengwe se se bosula ka wena, tlhoma mogopolo mo maikutlong a ngwana. O ka nna wa bua sengwe se se tshwanang le seno: “Ke maswabi go bo o ile wa utlwa seo. Mmago o nkgalefetse mme ka dinako tse dingwe fa batho ba galefile ba bua dilo tse di sa siamang.”
Lekang gore melao le kotlhao e se ka ya fetofetoga mo malapeng ano a mabedi. Fa go kgonega, tlhalosa pharologanyo kwantle ga go tseela motsadi yo mongwe kwa tlase. Ela tlhoko tiragalo e e latelang:
Mmè wa bobedi: Tim, tsweetswee sela toulo ya gago e e metsi.
Tim: Kwa ntlong ya ga Mama, re di tlogela fela fa fatshe mme ene a bo a di sela.
Mmè wa bobedi (ka bogale): Fa e le gore o dira jalo, o lo ruta go nna botshwakga.
A karabo eno e ka tokafadiwa?
Mmè wa bobedi (a ritibetse): Ehe, nnyaa go siame. Mme rona fano re di sela ka borona.
Tila go rulaganyetsa bana dilo tse ba tla di dirang fa ba na le motsadi yo mongwe. (Mathaio 7:12) Fa o sa kgone go fetola se o batlang gore ba se dire, kopa tetla mo motsading yo mongwe pele ga o bolelela bana gore o rulagantse eng.
LEKANG SENO: Latela dikgato tseno mo lekgetlhong le le latelang fa o kopana le molekane wa pele wa mosadi kgotsa monna wa gago kgotsa monna kgotsa molekane wa gago wa pele:
Mo lebe mo matlhong mme o nyenye. Tila go hemela kwa godimo kgotsa go pitikanya matlho.
Dumedisa motho yoo ka leina la gagwe. Ka sekai, e re “Dumela Moipone.”
Akaretsa motho yoo mo motlotlong fa lo le mo setlhopheng.
KAMANO 2: BANA BA BA GODILENG
Buka ya Step Wars e nopola mosadi mongwe a ngongorega ka ntlha ya ka tsela e monna wa gagwe a ratang go buelela bana ba gagwe ba ba godileng ka yone mme a gana go dumela gore ga ba mo tshware sentle. A re: “Ke galefa ka bonako.” O ka dira jang go tila gore kamano ya gago le bana ba ba godileng e se ka ya senya lenyalo la gago?
Tsela ya go atlega: Ba akanyetse. Baebele ya re: “A mongwe le mongwe a nne a batle, e seng molemo wa gagwe, fa e se wa motho yo mongwe.” (1 Bakorintha 10:24) Leka go tlhaloganya le go bona gore motho yo mongwe o ikutlwa jang. Bana ba lelapa la bobedi ba ba godileng ba ka nna ba tshaba gore motsadi wa bone a ka se tlhole a ba rata. Kgotsa ba ka nna ba akanya gore fa ba amogela motsadi wa bobedi, ba tla bo ba sa ikanyege mo lelapeng la bone la tlholego. Mme ka nako e e tshwanang, batsadi ba ka nna ba bo ba tshwenyegile ka gore fa ba tshwaya bana ba bone diphoso go ka dira gore ba katogele kgakala le bone.
Go na le gore o leke go pateletsa botsala, dira gore kamano fa gare ga gago le bana ba lelapa la bobedi e itlele ka boyone. Gantsi ga go a siama go leka go pateletsa kgotsa go gatelela motho gore a go rate go tswa pelong. (Sefela sa Difela 8:4) Ka jalo, nna le ditebelelo tse di tekatekano malebana le tsela e o tla atamalanang le bana ba gago ba lelapa la bobedi ka yone.
O se ka wa bua sengwe le sengwe se o se akanyang kgotsa tsela e o ikutlwang ka yone, le e leng fa o sa tshwarwe sentle. (Diane 29:11) Fa go le thata go laola tsela e o buang ka yone, rapela jaaka Kgosi Dafide wa Iseraele a ile a dira: “A ko o tlhomele molomo wa me modisa tlhe Jehofa; A ko o tlhome molebeledi fa kgorong ya dipounama tsa me.”—Pesalema 141:3.
Fa e le gore o swetsa ka gore lo nna mo ntlong e bana ba godisitsweng mo go yone, o ka gakgamala go bona kafa ba sa ntseng ba e rata ka teng. Leka go fokotsa diphetogo tse o di dirang, segolobogolo mo dikamoreng tsa bone. Gape o ka nna wa akanya ka go fudugela kwa ntlong e ntšha.
LEKANG SENO: Fa bana ba gago ba lelapa la bobedi ba ba godileng ba tswelela ba se na maitseo kgotsa ba sa go tlotle, bolelela molekane wa gago mme o reetse ka kelotlhoko go utlwa se a se akanyang. O se ka wa pateletsa molekane wa gago gore a otlhaye bana. Go na le moo, leka fela go dira gore lo tlhaloganyane. Fa lo setse lo “akanya ka tumalano” ka seemo se lo lebaneng le sone, lo ka kgona go dirisana mmogo go se tokafatsa.—2 Bakorintha 13:11.
KAMANO 3: BA BANGWE BA LOSIKA LE DITSALA
Marion, mmè mongwe wa lelapa la bobedi kwa Canada, a re: “Gantsi batsadi ba me ba naya morwaake dimpho mme ba bo ba sa neye bana ba monna wa me. Re leka go ba naya dimpho ka borona, mme ka dinako tse dingwe ga re na madi a go di reka.”
Tsela ya go atlega: Dira gore lelapa la gago le lesha le tle pele. Bolelela ba losika le ditsala tsa gago kafa o ratang lelapa la gago le lesha ka teng. (1 Timotheo 5:8) Le fa o sa tshwanela go lebelela gore ba losika le ditsala ba rate lelapa la gago le lesha ka bonako, o ka ba kopa gore ba le tshware sentle. Ba tlhalosetse gore bana ba tla utlwa botlhoko jang fa ba ka itlhokomolosiwa e bile ba sa bontshiwe bopelonomi.
Leka go dira gore batsadi ba molekane wa gago wa pele ba tlwaelane le bana ba gago. Mmè mongwe wa kwa Engelane e bong Susan o ne a re: “Ke ne ka nyalwa gape morago ga dikgwedi di le 18 fa monna wa me wa ntlha a sena go tlhokafala mme go ne go le thata gore batsadi ba gagwe ba amogele monna wa me yo mosha. Dilo di ne tsa tokafala fa re ne re simolola go ba akaretsa thata mo dilong tse re di dirang, re dira gore bana ba ba leletse mogala mme re ba lebogela go bo ba re ema nokeng.”
LEKA SENO: Leka go bona gore ke tsala kgotsa ke ofe mo go ba losika yo lo sa utlwaneng thata le ene mme o bo o tlotla le molekane wa gago malebana le kafa lo ka tokafatsang kamano eo ka teng.
Dikamano le batho ba ba seng mo lelapeng e ka nna kgwetlho mo lelapeng la gago la bobedi. Dirisa kgakololo ya Dikwalo mme lelapa la gago le tla bona tshegofatso e Baebele e e solofetsang: “Ntlo e tla agiwa ka botlhale, mme e tla tlhomamisiwa thata ka temogo.”—Diane 24:3.
^ ser. 3 Maina mangwe a fetotswe.
^ ser. 4 Fa o batla tshedimosetso e e oketsegileng e e malebana le go dirisana le lelapa la bobedi, bona ditlhogo tsa motseletsele tsa “Dilo Tse di Dirang Gore Malapa a Bobedi a Atlege,” mo makasineng wa April 2012 wa Tsogang! o o gatisitsweng ke Basupi ba ga Jehofa.
^ ser. 8 Gone ke boammaaruri gore fa molekane wa pele a lo tshosetsa kgotsa a le dikgoka, o ka nna wa tlhoka go tlhoma melelwane e e gagametseng go sireletsa lelapa la gago.
IPOTSE JAANA . . .
Nka dirisana botoka jang le molekane wa pele wa molekane wa me?
Re ka thusa jang ba losika le ditsala gore ba tile go utlwisa lelapa la rona botlhoko le fa ba ka tswa ba sa dire seno ka boomo?


text:
Aferika
Aferika -ke continente e e tona lefatshe ka bophara e e tlang morago ga ya Asi.O selekanyo sa 30.2 million km² mme ka fa dithoko go bo go nna le mawatle a a dikaganyeditseng.E nale batho ba le 1.1 billion (ditshupo tsa ngwaga wa 2013), e ka tswa e nale batho ba ka nna selekanyo sa 14.72% mo palobathong ya lefatshe ka bophara.Continente e e dikagenyeditswe ke lewatle la Mediterranean mo bophirima, otlhe a Suez Canal gape le la Red Sea mo letlhakoreng la Sinai Peninsula mo bokonebophirima,lewatle la Indian Ocean mo borwabotlhaba, gape le la Atlantic Ocean mo bophirima[1].Continente e e akaretsa lefatshe le tshwana le la Madagascar le a mangwe fela jalo[2].
Aferika o nale seemo sa lewapi se se pharologanyo le di continete tse dingwe.Mafatshe a a fa gare ga continente a na le pula e e ntsi le mogote o o feteletseng,fa kwa borwa gone go nale pula e eseng ntsiAfrica.Pula e e ntsi e e rotloetsa dilo di tshwana temothuo le tse dingwe fela jalo[3].
Mafatshe a Aferika ka bontsi a tshabelelwa ke dintwa tsa tshololo madi ebile di utlwisa botlhoko.Dintlwa tse gantsi di diragalela kwa bogare jwa Aferika.Bontsi jwa ntwa tse di bakwa ke ditswa mmung le lefatshe ntateng ya palo batho ba bantsi[4].
Thekiso ya Dinaka tsa Ditlou mo Aferika[baakanya | edit source]
Balephata la tikologo , diphologolo le bojanala ba ntse ba tshwere phage ka mangana ba lwantsha le makgotla a mafatshefatshe a pabalelo tikologo le ditsa tlholego aa tshwanang le le kwa The Hague, Netherlands, la CITES go a kopa go le letlelela go rekisa mokoakoa wa dinaka tsa ditlou o le setseng le o kokoantse mo lefatshing leno.
Go ya ka Modiri wa Lephata le yo o ithebagantseng le dikgang tsa makgotla a CITES, Mme Diana Chimidza, ba setse ba dirisetse madi a ka tshwarang P400 000 go Iwantshana le kgang e ya moruthuta.Mokoakoa o wa dinaka tsa ditlou o ile wa phuthwa mo ditloung tse dineng di sule loso lwa tlholego kgotsa di bolailwe ka mabaka a gore di ntsifetse mme go lemoga gore go di hokotsa go ka thusa gore di seka tsa imela tikologo. Mma Chimidza o tlhalositse fa ditlou tsa Botswana di setse le Namibia ba rekise dina«:: tsa ditlou tse di kgobokantseng ba bolela gon dinaka tse tsa ditlou tse rekesediwang mmebaraka ys theko ya ditlou jaaka Japan la tsa ditlou tse di bolailweni eseng kafa molaong, fa tse dingwe e le tsa bogodu[5].


text:
A lo Dumela Gore Bodumedi Jwa Lona ke Jone Fela Jwa Boammaaruri?
Motho yo o tlhoafaletseng bodumedi o tshwanetse go dumela gore bodumedi jo a bo tlhophileng bo amogelwa ke Modimo le Jesu. Fa go se jalo, tota o tla bo a nnelang leloko la bodumedi joo?
Jesu Keresete ga a ka a dumalana le kgopolo ya gore madumedi otlhe a tshwana le ditsela tse dintsi tse di isang polokong tsotlhe. Go na le moo, o ile a re: ‘
Kgoro e e isang botshelong e tshesane le tsela e pitlagane, mme ba ba e bonang ba mmalwa.’ (Mathaio 7:14) Basupi ba ga Jehofa ba dumela gore ba bone tsela eo. Go seng jalo ba ne ba tla senka bodumedi jo bongwe.
Ithute mo go Oketsegileng
DIKGANG TSE DI TSWANG KWA MODIMONG!
Dikgang Tse di Molemo ka Bodumedi ke Dife?
A go tla nna le nako e batho botlhe ba tla obamelang Modimo yo o esi wa boammaaruri ba le seoposengwe?
TORA YA TEBELO
A Madumedi Otlhe a Siame?
A madumedi otlhe a isa lefelong le le tshwanang? Ela tlhoko se Jesu a se buileng ka kgang eno.


text:
Letsatsi la mafatshe-fatshe la malwapa
The Department of Social Protection invites members of the Public for the celebration and commemoration of the International Day of the Families which will be held on the 31st of May 2017 in the Tonota sub-district.
The theme for the day will be:
“Families, education and well-being”
KITSISO
Lephata la Matshelo le Selegae (Department of Social Protection) le laletsa setshaba go tla go ipelela letsatsi la mafatshe-fatshe la malwapa ko motseng wa Tonota kgwedi ya Motsheganong e tlhola malatsi a le masome a mararo le bongwe mono ngwaga. Tiro e simolola ka nako ya metsotso e masome a mararo morago ga nako ya boferabobedi.
Moono wa letsatsi le ke “Malwapa, thuto le boitekanelo”
Today event
No Event Present..
Upcoming events
No Event Present..
Main Links
Networks
Social Network
Useful Links
Services


text:
Dikarabo Tsa Dipotso Tsa Baebele
Totatota Baebele e ruta eng? Tlhopha nngwe ya dipotso tse di tlhagelelang fa tlase fano.
DIKARABO TSA DIPOTSO TSA BAEBELE
Setlhabelo sa ga Jesu ke “Thekololo ya Batho ba le Bantsi” ka Tsela Efe?
Thekololo e golola batho jang mo boleong?
DIKARABO TSA DIPOTSO TSA BAEBELE
Setlhabelo sa ga Jesu ke “Thekololo ya Batho ba le Bantsi” ka Tsela Efe?
Thekololo e golola batho jang mo boleong?
Modimo
Baebele
Jesu
Baengele
Botshelo le Loso
Go Boga
Go Obamela Modimo
Tsa Botshelo
Ithute Baebele le Basupi ba ga Jehofa
Ke Eng fa o Tshwanetse go Ithuta Baebele?
Baebele e thusa batho ba le dimilione mo lefatsheng lotlhe go bona dikarabo tsa dipotso tse di botlhokwa thata mo botshelong. A o ka rata go nna mongwe wa bone?
Thuto ya Baebele e Tshwarwa Jang?
Basupi ba ga Jehofa ba itsege mo lefatsheng lotlhe ka thulaganyo ya bone ya go ruta batho Baebele mahala. Bona gore e dirwa jang.
Kopa Thuto ya Baebele
Ithute Baebele mahala ka nako e e go tshwanetseng le mo lefelo le le go siametseng.


text:
SETLHOGO SE SE KAFA NTLE | MAAKA A A DIRANG GORE MODIMO A LEBEGE A SA RATEGE
Maaka a Gore Modimo Ga a Na Leina
SE BA LE BANTSI BA SE DUMELANG
“Ga re ise re ko re dumalane malebana le gore a Modimo o na le leina le gore fa e le gore o na le lone e ka tswa e le mang.”—Porofesa David Cunningham, Theological Studies.
BOAMMAARURI JO BO MO BAEBELENG
Modimo o ne a re: “Ke nna Jehofa. Ke lone leina la me.” (Isaia 42:8) Leina Jehofa le kaya “O Dira Gore go Diragale.”
Jehofa o batla gore re dirise leina la gagwe. Baebele ya re: “Bitsang leina la gagwe. Itsiseng ditšhaba ditiro tsa gagwe. Umakang gore leina la gagwe le godisitswe.”—Isaia 12:4.
Jesu o ne a dirisa leina la Modimo. Fa Jesu a ne a rapela, o ne a raya Jehofa a re o itsisitse barutwa ba gagwe leina la Modimo, e bile o tla dira gore le itsiwe. Ke ka ntlha yang fa Jesu a ne a itsise barutwa ba gagwe leina la Modimo? Gape o ne a re: “Gore lorato lo o nthatileng ka lone lo tle lo nne mo go bone le nna ke le seoposengwe le bone.”—Johane 17:26.
LEBAKA LA GO BO GO LE BOTLHOKWA
Moithutabodumedi mongwe e bong Walter Lowrie o ne a kwala jaana: “Motho yo o sa itseng leina la Modimo tota ga a mo itse. Mme a ka se kgone go mo rata fa e le gore o mo itse fela e le maatla a a sa bonaleng.”
Go fitlha leina la Modimo kgotsa go le emisetsa ka sengwe, go tshwana le go le ntsha mo Baebeleng
Monna mongwe yo o bidiwang Victor o ne a ya kerekeng beke le beke, le fa go ntse jalo, o ne a utlwa e kete ga a itse Modimo. A re: “Moragonyana ke ne ka ithuta gore leina la Modimo ke Jehofa mme jaanong ke ne ke ikutlwa ke mo itse tota. Ke ne ke ikutlwa gore kgabagare ke kopane le motho yo ke sa bolong go utlwa ka ene. Ke ne ka simolola go mmona e le motho wa mmatota le go nna le kamano le ene.”
Mme Jehofa ene, o atamalana le batho ba ba dirisang leina la gagwe. Malebana le batho ‘ba ba akanyang ka leina la gagwe, Modimo o solofetsa gore o tla ba bontsha bopelotlhomogi, fela jaaka rre a bontsha bopelotlhomogi mo go morwawe yo a mo direlang.’ (Malaki 3:16, 17) Gape Modimo ke moduedi wa ba ba bitsang leina la gagwe. Baebele ya re: “Mongwe le mongwe yo o bitsang leina la ga Jehofa o tla bolokwa.”—Baroma 10:13.


text:
BASHA BA BOTSA JAANA
Nka Laola Jang Boima Jwa me Jwa Mmele?
Baebele e kgothaletsa gore re nne “
tekatekano mo mekgweng.” (1 Timotheo 3:2) Seo se akaretsa mekgwa ya gago ya go ja. Ka jalo, ke eng o sa leke go dira se se latelang?
Reetsa mpa ya gago. “Julia wa dingwaga tse 19 a re: “
Ke ne ke tlhola ke tshwenyega thata ka dijo tse ke di jang mme gone jaanong, ke emisa go ja fela fa ke utlwa gore ke kgotshe.”
Tila dijo tse di se nang dikotla. “Peter wa dingwaga tse 21 a re: “
E re ka ke ile ka tlogela go nwa dinotsididi tse di nang le asiti, boima jwa me jwa mmele bo ne jwa fokotsega ka dikilogerama di le tlhano mo kgweding e le nngwe fela!”
Fetola mekgwa e e sa siamang ya go ja. Erin yo o nang le dingwaga di le 19 o bolela jaana: “
Ke leka gore ke se ka ka ipoeletsa fa ke ja.”
Sephiri sa go Atlega: O se ka wa fetwa ke nako epe ya dijo! Fa o ka dira jalo, o tla ikutlwa o tshwerwe ke tlala thata mme o bo o patelesega go ja go feta selekanyo.
Gone mme, batho bangwe ba ba reng, “Ke tshwanetse go laola boima jwa me jwa mmele” ba leba mebele ya bone ka tsela e e sa tshwanelang. Tsela e ba lebegang ka yone e a bo e siame. Le fa go ntse jalo, go tweng fa e le gore o tshwanelwa ke go fokotsa boima jwa gago jwa mmele? Mosetsana mongwe yo o bidiwang Catherine o ne a thusiwa ke seno.
“Fa ke ne ke le mosha ke ne ke le mokima tota, e leng selo se ke neng ke sa se batle. Ke ne ke sa rate tsela e ke neng ke lebega le go ikutlwa ka yone!
“Gangwe le gape, ke ne ke leka go fokotsa boima jwa me jwa mmele ka go ja dijo tse di kgethegileng mme ka metlha ke boa ke oketsega gape. Ka jalo, fa ke le dingwaga di le 15, ke ne ka swetsa ka gore ke tshwanetse go dira diphetogo mo botshelong jwa me. Ke ne ke batla go fokotsa boima jwa mmele ka tsela e e tshwanetseng
—tsela e ke neng ke tla e dirisa botshelo jwa me jotlhe.
“Ke ne ka reka buka e e buang ka dijo tse di nang le dikotla le ditsela tse di siameng tsa go ikatisa mme ka dirisa se ke neng ke se bala. Ke ne ke ikemiseditse gore le fa nka palelwa ke go latela seno ka nakwana kgotsa ka kgobega marapo, nka se ineele.
“O akanya gore go ne ga felela ka eng? Go dira jalo go ne ga mperekela! Mo lobakeng lwa ngwaga fela ke ne ka fokotsega ka dikilogerama di le 27. E setse e le dingwaga di le pedi boima jwa me jwa mmele bo sa fetoge. Ke ne ke sa dumele gore seno se ka kgonega!
“Ke akanya gore lebaka la go bo ke ile ka atlega ke gore ke ne ke sa je fela dijo tse di kgethegileng
—ke ne ka fetola tsela e ke neng ke tshela ka yone.” —Catherine, 18.
Ithute mo go Oketsegileng
TSOGANG!
Go Fenya Bothata Jwa Bokima jo bo Feteletseng mo Baneng
Bala kafa mongwe yo o neng a rata dijo tse di se nang dikotla a neng a dira diphetogo tse di motlhofo ka gone mme a kgona go laola tsela e a jang ka yone.


text:
Lephata La Molaomogolo (AGC)
Amogelesega mo Webosieteng ya Lephata la Molaomogolo
Ba Molaomogolo ke lephata le le faphegileng mo ofising ya ga Tautona mme le eteletswe pele ke Rra kana Mma Molaomogolo. Tiro ya gagwe e supilwe mo kgaolong ya bo 51 ya Molaomotheo wa lefatshe la Botswana jaaka fa e le mogakolodimogolo wa puso mo go tsa molao. Rra kana Mma Molaomogolo ke leloko le le faphegileng la Komiti Ya Khuduthamaga Ya Matona, mme ebile o dira mo dikomiting tse di farologanyeng tse di dirang molao le mananeo.
Tools And Services - Do It Online
Ka ga Lephata la Molaomogolo(AGC)
Makalana a Lephata la Molaomogolo(AGC)


c: application/xml

text:
Tlou le Molelo oa naga mo Aforika - In Setswana
Victor, Maya, Tiago le Tsala ya bone Maatla ke bana ba botala, ba ne ba tlhophiwa ke lekgotla le legolo la diphologolo gore ba thuse go somarela diphologolo le tikologo ya tsone mo lefatsheng, bane ba nwa metsi mo motsweding a a ba fileng maatla kgotsa bokgoni jwa go bua le diphologolo.mo loetong la bone mo Aforika go tla go bona makgabisa naga mo Botswana, bana ba ba iphitlhela ba mekane mekane le go tima molelo oa naga.Tlou Le Molelo OA Naga Mo Aforika - In Setswana - The African Bush Fire and the Elephant (Green Kids Club) book book free from Galaxy Tlou Le Molelo OA Naga Mo Aforika - In Setswana - The African Bush Fire and the Elephant (Green Kids Club) sale book Tlou Le Molelo OA Naga Mo Aforika - In Setswana - The African Bush Fire and the Elephant (Green Kids Club) download torrent isoHunt Tlou Le Molelo OA Naga Mo Aforika - In Setswana - The African Bush Fire and the Elephant (Green Kids Club) story offline online doc finder Tlou Le Molelo OA Naga Mo Aforika - In Setswana - The African Bush Fire and the Elephant (Green Kids Club) book download via Transmission Tlou Le Molelo OA Naga Mo Aforika - In Setswana - The African Bush Fire and the Elephant (Green Kids Club) download eng book Tlou Le Molelo OA Naga Mo Aforika - In Setswana - The African Bush Fire and the Elephant (Green Kids Club) purchase book Tlou Le Molelo OA Naga Mo Aforika - In Setswana - The African Bush Fire and the Elephant (Green Kids Club) tpb free torrent Tlou Le Molelo OA Naga Mo Aforika - In Setswana - The African Bush Fire and the Elephant (Green Kids Club) download english Tlou Le Molelo OA Naga Mo Aforika - In Setswana - The African Bush Fire and the Elephant (Green Kids Club) audiobook free Tlou Le Molelo OA Naga Mo Aforika - In Setswana - The African Bush Fire and the Elephant (Green Kids Club) read flibusta story writer epub Tlou Le Molelo OA Naga Mo Aforika - In Setswana - The African Bush Fire and the Elephant (Green Kids Club) book in English Tlou Le Molelo OA Naga Mo Aforika - In Setswana - The African Bush Fire and the Elephant (Green Kids Club) purchase book text windows mobile Tlou Le Molelo OA Naga Mo Aforika - In Setswana - The African Bush Fire and the Elephant (Green Kids Club) download without account 5d8a9798ff ]]>


text:
Jaci Velasquez - Cómo Se Cura Una Herida (пepeBoд Ha TcBaHa)
пepeBoд Ha TcBaHa
O Fodisa Lebadi Jang
Go botlhoko jang go itharabololwa ke nnete e babang
Go lemoga maikutlo a maabane e ne ele maithamako fela
Go itse gore go fedile
Go botlhoko go bona fa lebota la maloba
Le ne le sira matlho ame go bona nnete
Chorus
O fodisa lebadi jang
Boitshwarelo bo le thata, o ka se lebale
O leba lefatshe jang pelo e phatlogile
Ha maswabi a phuthamisa lefatshe
Ke ne ke sa akanye o ka ntsietsa
Kutlobotlhokong yotlhe, tumelo e ntshegeditse
Mo maikwatlhaong a senang palo, ke batlile kgothatso
Ka lelalela legodimong, ka botsa
(Chorus)
Tsietso ya gago e nthutile se,
Ga go sepe se babalesegileng
Le gore, go tshepagala fela Modimo
ИcпaHckий
Cómo Se Cura Una Herida
Eщe пepeBoды "Cómo Se Cura Una Herida"
TcBaHa
ПoMorиTe пepeBecTи "Cómo Se Cura Una Herida"
Jaci Velasquez: Toп 3
CMoTpиTe Takжe
ИcпaHckий: Popular Artists|ПoпyляpHыe ПecHи
TcBaHa: Popular Artists|ПoпyляpHыe ПecHи
ИcпaHckий → TcBaHa: Bce пepeBoды
KoMMeHTapии


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Tshenolo 14:1-20
14 Mme ka leba, mme, bona! Kwana+ e eme mo Thabeng ya Siona,+ mme a na le ba ba dikete di le lekgolo masome a manè le bonè+ ba kwadilwe leina la gagwe le leina la ga Rraagwe+ mo diphatleng tsa bone.2 Mme ka utlwa modumo o tswa legodimong o e keteng mosumo wa metsi a mantsi+ le o e keteng modumo o o kwa godimo wa tumo ya maru; mme modumo o ke neng ka o utlwa o ne e kete wa baopedi ba ba opelang le harepa ba letsa diharepa+ tsa bone.3 Mme ba opela+ jaaka e kete ke pina e ntšha+ fa pele ga setulo sa bogosi le fa pele ga dibopiwa tse nnè tse di tshelang+ le bagolwane;+ mme go ne go se na ope yo o neng a kgona go itse pina eo fa e se ba ba dikete di le lekgolo masome a manè le bonè,+ ba ba rekilweng+ mo lefatsheng.4 Bano ke ba ba neng ba se ka ba iteswafatsa ka basadi;+ tota e bile, ke makgarebane.+ Bano ke bone ba ba nnang ba sala Kwana morago go sa kgathalesege gore o ya kae.+ Bano ba ne ba rekwa+ mo bathong e le mabutswapele+ a Modimo le a Kwana,5 mme ga go na maaka ape a a neng a fitlhelwa mo melomong+ ya bone; ga ba na molato.+6 Mme ka bona moengele yo mongwe a fofa mo gare ga legodimo,+ o ne a tshotse dikgang tse di molemo+ tsa bosakhutleng go di bolela e le mafoko a a itumedisang mo go ba ba nnang mo lefatsheng, le mo setšhabeng sengwe le sengwe le lotso le teme le batho,+7 a bua ka lentswe le le kwa godimo a re: “Boifang Modimo+ lo bo lo mo neye kgalalelo,+ ka gonne nako ya gagwe ya go atlhola e gorogile,+ mme jalo obamelang Ene yo o dirileng+ legodimo le lefatshe le lewatle le metswedi ya metsi.”+8 Mme yo mongwe, moengele wa bobedi, a latela, a re: “O ole! Babelona+ o Mogolo o ole,+ ene yo o neng a dira gore ditšhaba tsotlhe di nwe beine+ ya bogale jwa kgokafalo+ ya gagwe!”9 Mme moengele yo mongwe, wa boraro, a ba sala morago, a bua ka lentswe le le kwa godimo a re: “Fa mongwe a obamela sebatana sa naga+ le setshwantsho sa sone,+ mme a amogela letshwao mo phatleng ya gagwe kgotsa mo seatleng sa gagwe,+10 le ene o tla nwa beine ya bogale jwa Modimo e e tshetsweng mo senwelong sa bogale+ jwa gagwe e sa timolwa, mme o tla tlhokofadiwa+ ka molelo le sulefera+ mo ponong ya baengele ba ba boitshepo le mo ponong ya Kwana.11 Mme mosi wa tlhokofatso ya ba ba obamelang sebatana le setshwantsho sa sone, mmogo le mang fela yo o amogelang letshwao+ la leina la sone, o tlhatloga ka bosaengkae le go ya go ile,+ mme ga ba na boikhutso bosigo le motshegare.12 Fano ke gone fa go kayang boitshoko jwa baitshepi,+ ba ba bolokang ditaolo tsa Modimo+ le tumelo+ ya ga Jesu.”13 Mme ka utlwa lentswe le tswa legodimong le re: “Kwala: Go itumela baswi+ ba ba swang ba le seoposengwe le Morena+ go tloga mo nakong eno go ya pele.+ Ee, go bua moya, a ba ikhutse mo ditirong tsa bone tsa bonatla, gonne dilo tse ba neng ba di dira di tsamaya le bone.”14 Ka leba, mme, bona! leru le lesweu, mme mo lerung leno go ntse mongwe yo o tshwanang le morwa motho,+ a na le serwalo sa gouta+ mo tlhogong ya gagwe le sekele e e bogale mo seatleng sa gagwe.15 Mme moengele yo mongwe a tlhaga a tswa kwa lefelong le le boitshepo la tempele, a goeletsa yo o ntseng mo lerung ka lentswe le le kwa godimo a re: “Tsenya sekele ya gago mme o robe,+ ka gonne nako e tlile ya go roba, gonne thobo+ ya lefatshe e budule thata.”+16 Mme yo o ntseng mo lerung a tsenya sekele ya gagwe mo lefatsheng, mme lefatshe la rojwa.17 Mme moengele yo mongwe gape a tlhaga a tswa mo lefelong le le boitshepo la tempele le le kwa legodimong,+ yono le ene, a tshotse sekele e e bogale.18 Moengele yo mongwe gape a tlhaga a tswa mo sebesong mme o ne a na le taolo ya go laola molelo.+ A tlhaeletsa ka lentswe le le kwa godimo kwa go yo o neng a tshotse sekele e e bogale, a re: “Tsenya sekele ya gago e e bogale mme o kgetle masitlha a mofine wa lefatshe,+ ka gonne morara wa lone jaanong o budule.”19 Moengele+ a tsenya sekele ya gagwe mo lefatsheng mme a kgetla mofine+ wa lefatshe, mme a o latlhela mo segatisetsong se segolo sa beine ya bogale jwa Modimo.+20 Mme segatisetso sa beine sa gatisetswa ka kwa ntle ga motse,+ mme madi a tswa mo segatisetsong sa beine a ya kwa godimo go fitlha fela kwa ditomong tsa dipitse,+ sekgala sa diferelone di le sekete le makgolo a le marataro.+


text:
A se Se mo Baebeleng ke Megopolo ya Modimo?
Karabo ya Baebele
Bakwadi ba le bantsi ba Baebele ba tlhalosa gore Modimo o ne a ba laela gore ba kwale eng. Ela tlhoko dikai tse di latelang:
Kgosi Dafide: “Moya wa ga Jehofa ke one o neng wa bua ka nna, le lefoko la gagwe le ne le le mo lolemeng lwa me.”—2 Samuele 23:1, 2.
Moporofeti Isaia: “Morena Molaodimogolo, Jehofa wa masomosomo, o rile.”—Isaia 22:15.
Moaposetoloi Johane: “Tshenolo ka Jesu Keresete, e Modimo a neng a e mo naya.”—Tshenolo 1:1.
Ithute mo go Oketsegileng
Totatota Baebele e Ruta Eng?
Baebele—Buka e e Tswang Kwa Modimong
Baebele e ka go thusa jang go lebana le mathata a gago? Ke ka ntlha yang fa o ka ikanya boporofeti jo bo mo Baebeleng?


text:
THUTO 13
Dikgang Tse di Molemo ka Bodumedi ke Dife?
1. A madumedi otlhe a siame?
Go na le batho ba ba peloephepa mo madumeding otlhe. Go a itumedisa go itse gore Modimo o bona batho bao e bile o amega ka bone. Mme ka maswabi, batho ba bodumedi ba dira dilo tse di bosula. (2 Bakorintha 4:3, 4; 11:13-15) Go ya ka dipego tsa dikgang, madumedi mangwe a na le seabe mo ditirong tsa borukutlhi, dipolao tsa kgailo, dintwa le go sotliwa ga bana. Ruri seno se hutsafatsa batho ba tota ba dumelang mo Modimong!—Bala Mathaio 24:3-5, 11, 12.
Bodumedi jwa boammaaruri bo galaletsa Modimo, fa jwa maaka jone bo mo kgopisa. Bo ruta dikgopolo tse di seyong mo Baebeleng go akaretsa dithuto tsa maaka ka Modimo le ka baswi. Mme gone Jehofa o batla gore batho ba itse se e leng boammaaruri ka ene.—Bala Esekiele 18:4; 1 Timotheo 2:3-5.
2. Dikgang tse di molemo ka bodumedi ke dife?
Se se itumedisang ke gore Modimo ga a tsiediwe ke bodumedi jo bo ipolelang gore bo a mo rata mme gone bo rata lefatshe la ga Satane. (Jakobe 4:4) Lefoko la Modimo le bitsa madumedi otlhe a maaka “Babelona o Mogolo.” Babelona e ne e le motse wa bogologolo o bodumedi jwa maaka bo simologileng mo go one morago ga Morwalela wa motlha wa ga Noa. Go ise go ye kae, Modimo o tla fedisa ka tshoganyetso bodumedi jono jo bo tsietsang le jo bo gatelelang batho.—Bala Tshenolo 17:1, 2, 5, 16, 17; 18:8.
Go na le dikgang tse dingwe gape tse di molemo. Jehofa ga a lebala batho ba ba peloephepa ba ba mo madumeding a maaka a a mo lefatsheng lotlhe. O kopanya batho bano ka go ba ruta boammaaruri.—Bala Mika 4:2, 5.
3. Batho ba ba peloephepa ba tshwanetse go dira eng?
Jehofa o rata batho ba ba ratang boammaaruri le tshiamo. O ba kopa gore ba tlogele bodumedi jwa maaka. Batho ba ba ratang Modimo ba ikemiseditse go dira diphetogo gore ba mo itumedise.—Bala Tshenolo 18:4.
Mo lekgolong la ntlha la dingwaga, fa batho ba ba peloephepa ba ne ba utlwa dikgang tse di molemo mo baaposetoloing, ba ne ba di amogela ka boipelo. Ba ne ba ithuta tsela e ntšha ya botshelo mo go Jehofa, tsela e e itumedisang le e e nang le boikaelelo le tsholofelo. Ba re tlhometse sekao se se molemo ka gonne ba ile ba amogela dikgang tse di molemo ka go dira gore Jehofa a tle pele mo matshelong a bone.—Bala 1 Bathesalonika 1:8, 9; 2:13.
Jehofa o amogela batho ba ba tlogelang bodumedi jwa maaka mo lelapeng la baobamedi ba gagwe ba boammaaruri. Fa o amogela taletso e e lorato ya ga Jehofa, o tla nna tsala ya gagwe, o nne le lelapa le lesha le le lorato la batho ba ba obamelang Jehofa mme o bone botshelo jo bo sa khutleng.—Bala Mareko 10:29, 30; 2 Bakorintha 6:17, 18.
4. Modimo o tla lere jang boipelo mo lefatsheng lotlhe?
Kgang ya gore bodumedi jwa maaka bo tlile go senngwa e a itumedisa. Katlholo eo e tla golola lefatshe lotlhe mo kgatelelong. Bodumedi jwa maaka ga bo na go tlhola bo tsietsa le go kgaoganya batho. Batho botlhe ba tla bo ba kopantswe mo kobamelong ya Modimo yo o esi wa boammaaruri.—Bala Tshenolo 18:20, 21; 21:3, 4.
Ithute mo go Oketsegileng
Totatota Baebele e Ruta Eng?
Kobamelo e e Amogelwang ke Modimo
Sekaseka dikarolo tse thataro tse di tlhaolang ba ba mo bodumeding jwa boammaaruri.
Totatota Baebele e Ruta Eng?
Ema o Nitame mo Kobamelong ya Boammaaruri
Ke dikgwetlho dife tse o ka lebanang le tsone fa o bua le ba bangwe ka se o se dumelang? O ka dira seo jang o sa kgopise ba bangwe?


text:
POLELO 32
Dipetso Tse 10
LEBA ditshwantsho tseno. Sengwe le sengwe sa tsone se bontsha petso e Jehofa a neng a e tlisa kwa Egepeto. Mo setshwantshong sa ntlha o kgona go bona Arone a itaya Noka ya Nile ka thobane ya gagwe. Fa a dira jalo, metsi a a mo nokeng a ne a fetoga madi. Ditlhapi di ne tsa swa mme noka ya simolola go nkga.
Morago ga moo, Jehofa o ne a dira gore digwagwa di tswe mo Nokeng ya Nile. Di ne di tletse gongwe le gongwe—mo dipesetsong, mo dipaneng, mo malaong a batho—gotlhe. Fa digwagwa di swa, Baegepeto ba ne ba di kgobokanya go nna mekoa e megolo mme naga yotlhe ya nkga ka ntlha ya tsone.
Go tswa foo, Arone o ne a itaya fa fatshe ka thobane ya gagwe, mme lerole la fetoga mentsana. Tseno ke ditshenekegi tse dinnye tse di fofang, tse di lomang. Mentsana e ne e le petso ya boraro mo nageng ya Egepeto.
Dipetso tse dingwe tse di latelang di ne tsa utlwisa fela Baegepeto botlhoko, mme e seng Baiseraele. Petso ya bonè e ne ya nna dintsi tse ditona tse di neng tsa tsena mo matlong a Baegepeto botlhe. Petso ya botlhano e ne e le mo diphologolong. Bontsi jwa dikgomo, dinku le dipodi tsa Baegepeto, di ne tsa swa.
Go tswa foo, Moshe le Arone ba ne ba tsaya melora mme ba e gasa mo phefong. E ne ya dira gore batho le diphologolo ba tswe diso tse di botlhoko. Eno e ne e le petso ya borataro.
Morago ga moo, Moshe o ne a tsholeletsa letsogo la gagwe kwa loaping mme Jehofa a romela dikgadima le sefako. E ne e le sefako se se maswe tota se se iseng se ko se nne gone kwa Egepeto.
Petso ya borobedi e ne e le lesogodi la tsie. Pele ga foo, go ne go ise go ke go nne le tsie e ntsi jalo. E ne ya ja sengwe le sengwe se se neng se sa senngwa ke sefako.
Petso ya borobongwe e ne e le lefifi. Go ne ga nna lefifi le legolo mo lefatsheng malatsi a le mararo, mme kwa go nnang Baiseraele go ne go le lesedi.
La bofelo, Modimo a bolelela batho ba gagwe gore ba kgatshe madi a podi kgotsa a kwanyana mo mephakwaneng ya dikgoro tsa bone. Go tswa foo, moengele wa Modimo o ne a ba tlola a ya kwa Egepeto. Fa moengele a bona madi, o ne a sa bolaye ope mo ntlong eo. Mme mo matlong a go neng go se na madi mo mephakwaneng ya dikgoro, moengele wa Modimo o ne a bolaya leitibolo la motho le la phologolo. Eno e ne e le petso ya bo10.
Morago ga petso eno ya bofelo, Faro o ne a laela Baiseraele gore ba tsamaye. Batho ba Modimo ba ne ba setse ba ipaakanyeditse go tsamaya, mme mo go jone bosigo joo ba ne ba simolola go tswa mo Egepeto.


text:
BASHA BA BOTSA JAANA
Nka Kgona Jang go Emelana le Diphetogo Tsa Bosha?
“Diphetogo tsa bosha di boima tota mo basetsaneng. Di botlhoko e bile di tlhakanya tlhogo—ga go na sepe se se monate ka tsone!”—Oksana.
“Ka dinako dingwe ke tla bo ke itumetse mme ka bonako fela ke tla bo ke hutsafala. Ga ke itse gore a go a tle go diragalele basimane ba bangwe, mme nna go kile ga ntiragalela.—Brian.
Diphetogo tsa bosha di tshwana le roller-coaster, di monate mme gape di a tshosa! O ka lebana jang le tsone ka katlego?
Diphetogo tsa bosha ke eng?
Diphetogo tsa bosha ke nako e mo go yone mosha a ipaakanyetsang go nna mogolo. Ka nako eo, mmele le di hormones di ipaakanyetsa gore o kgone go dira ngwana.
Seo ga se reye gore o setse o siametse go nna motsadi. Mme diphetogo tsa bosha ke letshwao la gore o tlogela go nna ngwana, sengwe se se ka nnang sa dira gore o ikutlwe o swegaswega pelo e bile o utlwile botlhoko.
Dipotso: O akanya gore diphetogo tsa bosha di simolola ka dingwaga dife?
8
9
10
11
12
13
14
15
16
Karabo: Diphetogo tsa bosha di simolola mo dingwageng tseno tsotlhe tse di fa godimo.
Seno se raya gore ga o tlhoke go tshwenyega fa e le gore o tloga o simolola dingwaga tsa bolesome mme o ise o simolole go nna le diphetogo tseno kgotsa fa e le gore ga o ise o fitlhe mo dingwageng tsa bolesome mme gone o setse o simolotse go bona diphetogo tseno. Diphetogo tsa bosha di itlela ka nako ya tsone, ga go na gore o ka di laola.
Diphetogo tsa mo mmeleng
Gongwe phetogo e e bonalang ka bonako thata ke ya mo mmeleng. Bothata ke gore, dikarolo tsotlhe tsa mmele ga di gole ka nako e le nngwe. Ka jalo, se gakgamale fa o lemoga gore o matepenyana. O ka tlhomamisega gore dilo di tla siama fa nako e ntse e ya.
Go na le diphetogo tse dingwe gape tse di diregang mo mmeleng.
Diphetogo tse di diregang mo basimaneng:
Go gola ga serwe sa thobalano
Go tlhoga moriri mo magwafeng, mo serweng sa thobalano le mo sefatlhegong
Go fetoga ga lentswe
Go tsogelwa le go elela dilo mo serweng sa thobalano
Diphetogo tse di diregang mo basetsaneng:
Go gola matsele
Go tswa moriri mo magwafeng le mo serweng sa thobalano
Go bona kgwedi (menstruation)
Diphetogo tse di diregang mo basimaneng le mo basetsaneng:
Go fufulelwa mo mmeleng go go bakiwang ke mofufutso le dibaketeria.
Kakantsho: O ka fokotsa monkgo oo ka go tlhapa gangwe le gape le ka go dirisa roll on kgotsa spray sa magwafa.
Dipeisi tsa mo sefatlhegong tse di bakiwang ke baketeria.
Kakantsho: Le fa go le thata go fokotsa dipeisi tseno, go tlhapa sefatlhego ka metlha le go dirisa ditlolo tsa letlalo go ka go thusa.
Diphetogo tsa mo maikutlong
Fa di-hormones tse di dirang diphetogo mo mmeleng di ntse di oketsega, seo se ka go tlhakatlhakanya maikutlo. O ka nna wa feleletsa o sa itse gore o ikutlwa jang.
“Letsatsi lengwe o a lela mme le le latelang o siame fela. Nako nngwe o galefile mme go ise go ye kae o itswaletse mo kamoreng ya gago o ngomogile pelo.”—Oksana.
Basha ba le bantsi ba ba lebanang le diphetogo tsa bosha ba utlwa e kete mongwe le mongwe o ba lebile. Ditebego tsa gago le tsone di nna di fetofetoga mme seo se dira gore go nne thata le go feta!
“Fa ke gola, ke ne ke rata go apara dihempe tse di ditona mo go nna. Tota le fa ke ne ke itse gore mmele wa me o a fetoga, ke ne ke tlhabiwa ke ditlhong e bile ke sa gololesega. Go ne go sa tlwaelega.”—Janice.
Gongwe phetogo e kgolo go di gaisa tsotlhe ke fa o simolola go leba basimane kgotsa basetsana ka tsela e sele.
“Ke ile ka tlogela go akanya gore basimane botlhe ba a tena. Bangwe ba bone ba ne ba nkgatlha mme kgang ya go ratana e ne e sa tlhole e le selo se se maswe go le kalo. Re ne re rata go tlotla ka gore mang o rata mang.”—Alexis.
Fa basha bangwe ba diragalelwa ke diphetogo tseno, ba simolola go kgatlhegela basha ba bong jo bo tshwanang le jwa bone. Fa e le gore seo se a go diragalela, o se ka wa akanya gore o gay. Gantsi maikutlo ano a a fela fa nako e ntse e ya.
“E re ka ke ne ke rata go ipapisa le basimane ba bangwe, ke ile ka simolola go ba kgatlhegela. Mme fa ke ntse ke gola, ke ile ka simolola go kgatlhegela basetsana. Gone jaanong ga ke tlhole ke na le maikutlo a gore ke gay.—Alan.
Se o ka se dirang
Leka go akanya ka dilo tse di siameng. Tota diphetogo tsa bosha ke selo se se tshwanetseng go go diragalela. O ka nna wa kgothadiwa ke mafoko a ga mopesalema Dafide fa a ne a re: “Ke dirilwe ka tsela e e boitshegang e e gakgamatsang.”—Pesalema 139:14.
Tila go ipapisa le ba bangwe le go tlhoma mogopolo mo tseleng e mmele wa gago o leng ka yone. Baebele ya re: “Motho . . . o bona se se bonalang mo matlhong; mme Jehofa ene, o bona se pelo e leng sone.”—1 Samuele 16:7.
Ikatise mo go lekaneng mme o ikhutse. Go robala mo go lekaneng go ka go thusa go fokotsa go selekega ka bonako, go tshwenyega thata fa o sa robale.
O se ka wa dumela dikgopolo dipe tse di sa siamang tse o nang le tsone. A tota go na le batho ba ba go lebileng thata? Le fa batho ba ka bua dilo tse di sa siamang ka tsela e o golang ka yone, se dumele sengwe le sengwe se ba se buang. Baebele ya re: “O se ka wa isa mafoko otlhe a batho ba ka a buang kwa pelong.”—Moreri 7:21
Ithute go laola dikeletso tsa thobalano tse o nang le tsone gore o se ka wa feleletsa o batla go di kgotsofatsa. Baebele ya re: “Tshabang kgokafalo . . . yo o dirang kgokafalo o leofela mmele wa gagwe.”—1 Bakorintha 6:18.
Bua le mongwe wa batsadi ba gago kgotsa mogolo mongwe yo o mo tshepang. O ka nna wa tlhabiwa ke ditlhong kwa tshimologong. Mme seo se tla go thusa fela thata.—Diane 17:17.
Boammaaruri ke gore: Diphetogo tsa bosha di na le dikgwetlho tsa tsone. Mme di go thusa gore o kgone go gola, e seng mo mmeleng fela, mme gape le mo mogopolong, mo maikutlong le mo kamanong ya gago le Modimo.—1 Samuele 2:26.


text:
Meat
Nama ke sejo se se tswang mo di diphologolong. E jewa ke batho, Bogologolo go ne go tsumiwa go bolawa diphologolo gore ba kgone go ja nama ya tsone. E rile fa tlhabologo e tsena go be go simololwa go ruiwa ga dikoko, dinku, dikolobe le dikgomo gore ba kgone go di bolaya ba je nama motlhofo.
Nama e nale menontshana le mafura a a seametse mmele, e bo e jewa ka dijo e le seshabo. E kgona go jewa e le tala(segwapa), mme ka nako e ntsi e jewa e apeilwe e bo e natifisiwa ka go farologana. Nama e e sa butswang e kgona go senyega fa e sa tsidifadiwa morago ga dioura.
Go jewa ga nama go farologane lefatshe ka bophara, go tswa fela gore o wa ngwao efe kgotsa lefatshe lefe. Bangwe go tswa mo ngwaong wa bone ba kgona go nna ba sa je nama, bangwe e le mabapi le botsogo jwa bone kgotsa ngwao.


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Isaia 45:1-25
45 Jehofa o reile motlodiwa+ wa gagwe jaana, e leng Kurose, yo ke tshwereng seatla sa gagwe sa moja,+ gore ke fenye ditšhaba+ fa pele ga gagwe, gore ke tlamolole dinōka tsa dikgosi; ke mmulele dikgoro tse di mefama mebedi, gore le dikgoro di se ka tsa tswalega:2 “Ke tla tsamaya kwa pele ga gago,+ mme ke tla papana ditotoma tsa naga.+ Dikgoro tsa kgotlho ke tla di thubaganya, le mephakalego ya tshipi ke tla e kgaola.+3 Mme ke tla go naya matlotlo+ mo lefifing le matlotlo a a fitlhilweng mo mafelong a go iphitlha, gore o tle o itse gore ke nna Jehofa, Yo ke go bitsang ka leina+ la gago, Modimo wa Iseraele.4 Ka ntlha ya motlhanka wa me Jakobe le Iseraele yo ke mo tlhophileng,+ ke ne ka ba ka go bitsa ka leina la gago; Ke ne ka go naya leina la tlotlo, le fa o ne o sa nkitse.+5 Ke nna Jehofa, mme ga go na ope o sele.+ Kwantle ga me ga go na Modimo ope.+ Ke tla go gatlha thata, le fa o sa nkitse,6 gore batho ba tle ba itse go tswa kwa tlhabong ya letsatsi le go ya kwa phirimong ya lone gore ga go na ope kwantle ga me.+ Ke nna Jehofa, mme ga go na ope o sele.+7 Yo ke bopang lesedi+ e bile ke dira lefifi,+ ke dira kagiso+ le go bopa masetlapelo,+ nna, Jehofa, ke dira dilo tseno tsotlhe.+8 “Lona magodimo, dirang gore go rothe go tswa kwa godimo;+ mme a loapi lo lo tletseng maru lo rothe tshiamo.+ A lefatshe le bulege, mme le ungwe poloko, mme le dire gore tshiamo e tlhage+ ka nako e e tshwanang. Nna Jehofa, ke go bopile.”+9 A bo go latlhega ene yo o neng a ganetsana le Mmopi+ wa gagwe, jaaka kapetla ya sejana sa letsopa e ganetsana le dikapetla tse dingwe tsa sejana sa letsopa sa mmu! A letsopa+ le ka raya mmopi wa lone la re: “O dira eng?” Le se o se fitlheletseng sa re: “Ga a na diatla”?10 A bo go latlhega ene yo o rayang rre a re: “O nna rraagwe eng?” le yo o rayang mosadi a re: “O mo ditlhabing tsa pelegi ka ntlha yang?”+11 Jehofa o buile jaana, Moitshepi wa Iseraele+ le Mmopi+ wa gagwe: “Mpotsang le ka ga dilo tse di tlang+ malebana le bomorwaake;+ mme lo ntaole kaga tiro+ ya diatla tsa me.12 Nna ke dirile lefatshe+ mme ke bopile motho yo o mo go lone.+ Nna—diatla tsa me di otlolotse magodimo,+ le masomosomo otlhe a one ke a laotse.”+13 “Ke kurusitse mongwe ka tshiamo,+ le ditsela tsa gagwe tsotlhe ke tla di tlhamalatsa.+ Ke ene yo o tla agang motse wa me,+ le batho ba me ba ba kwa botshwarwa o tla ba lesa ba tsamaya,+ e se ka tlhwatlhwa+ le fa e le ka pipamolomo,” go bua Jehofa wa masomosomo.14 Jehofa o buile jaana: “Badiri ba ba sa duelweng ba kwa Egepeto+ le bagwebi ba kwa Ethiopia le Baseba,+ banna ba baleele,+ ba tla tla kwa go wena, mme ba tla nna ba gago.+ Ba tla tsamaya fa morago ga gago; ba tla tla ka mehiri,+ mme ba tla go ikobela.+ Ba tla go rapela, ba re, ‘Ruri Modimo o seoposengwe le wena,+ mme ga go na ope o sele; ga go na Modimo ope yo mongwe.’”+15 Eleruri o Modimo yo o nnang a iphitlhile,+ Modimo wa Iseraele, Mmoloki.+16 Ruri ba tla tlhabiwa ke ditlhong ba bo ba kokobediwe,+ botlhe fela. Badiri ba medingwana ba tla tsamaya mmogo ba tlhabilwe ke ditlhong.17 Fa e le Iseraele, ruri o tla bolokwa tumalanong le Jehofa+ ka poloko ya bosakhutleng.+ Ga lo kitla lo tlhabiwa ke ditlhong,+ le fa e le go kokobediwa+ go ya metlheng e e sa feleng ya bosakhutleng.18 Gonne Jehofa o buile jaana, Mmopi wa magodimo,+ Ene Modimo wa boammaaruri,+ Mmopi wa lefatshe le Modiri wa lone,+ Ene Yo o le tlhomamisitseng thata,+ yo o sa le bopelang lefela, yo o le bopetseng go nniwa:+ “Ke nna Jehofa, mme ga go na ope o sele.+19 Ga ke a bua mo lefelong la go iphitlha,+ mo lefelong le le lefifi la lefatshe; le fa e le go raya losika lwa ga Jakobe ke re, ‘Mpatlelang lefela.’+ Ke nna Jehofa, yo ke buang se se siameng, yo ke bolelang se se thokgameng.+20 “Phuthegang mmogo lo tle.+ Atamelanang, lona bafalodi ba ditšhaba.+ Ba ba tshotseng logong lwa setshwantsho sa bone se se setilweng ga ba itse sepe, le fa e le ba ba rapelang modimo yo o ka se kang a boloka.+21 Dirang pego ya lona le neo+ ya lona. Ee, a ba gakololane mmogo ka kutlwano. Ke mang yo o dirileng gore seno se utlwiwe go tswa bogologolong?+ Ke mang yo o go begileng go tloga ka yone nako eo?+ A ga se nna, Jehofa, yo go se nang Modimo ope yo mongwe+ kwantle ga gagwe; Modimo yo o siameng le Mmoloki,+ go se na ope kwantle ga me?+22 “Retologelang kwa go nna mme lo bolokwe,+ lona lotlhe ba lo kwa mafelelong a lefatshe; gonne ke Modimo, mme ga go na ope o sele.+23 Ke ikanne ka nna+—lefoko le dule mo molomong wa me ka tshiamo,+ mo le ka se kang la boa+—gore lengole lengwe le lengwe le tla nkhubamela,+ le loleme longwe le longwe lo tla inkanela,+24 lo re, ‘Ruri go na le tshiamo e e feletseng le nonofo+ mo go Jehofa. Botlhe ba ba mo galefelang ba tla tlhamalalela kwa go ene mme ba tlhabiwe ke ditlhong.+25 Losika+ lotlhe lwa Iseraele lo tla siama+ mo go Jehofa mme lo tla ipelafatsa.’”+


text:
BASHA BA BOTSA JAANA
Nka Buisana Jang le Batsadi Ba me Ka Melao e ba Ntlhomelang Yone?
Se o se tlhokang: Bokgoni jwa go buisana
Puisano ke sedirisiwa sa botlhokwa se se ka
thusang ba bangwe gore ba go tlhaloganye.
thusang gore o tlhaloganye lebaka la go bo o sa newe se o se batlang.
Boammaaruri ke gore, fa o batla go tshwarwa jaaka motho yo o godileng, o tshwanetse go ithuta go bua ka tsela e e tshwanetseng. O ka dira seo jang?
Ithute go laola maikutlo a gago. Puisano e e molemo e tlhoka boikgapo. Baebele ya re: “
Sematla se ntsha moya wa sone otlhe, mme yo o botlhale o o boloka o ritibetse go fitlha kwa bofelong.”—Diane 29:11.
Re ithuta eng? Tlogela go goa, go ngala, go itaaganya ditswalo kgotsa go dira dilo tsa bongwana. Le fa go ntse jalo, go dira jalo go ka dira gore o okelediwe melao—e seng gore o newe kgololesego.
Leka go leba dilo ka tsela e batsadi ba gago ba di lebang ka yone. Sekai: A re re batsadi ba gago ga ba batle gore o ye kwa kokoanong nngwe. Go na le gore o ngangisane le bone, o ka nna wa ba botsa jaana:
“A lo ne lo tla ntetla go ya fa nka tsamaya le tsala e e godileng e bile e ikanyega?”
Le fa go le jalo, batsadi ba gago ba ka nna ba se ka ba dumela. Mme fa o tlhaloganya gore ba tshwenyegile ka eng, o ka nna wa akantsha se ba ka dumalanang le sone.
Dira gore batsadi ba gago ba go tshepe. Akanya ka monna yo o kolotang banka. Fa a duela ka metlha, banka e tla mo tshepa mme mo isagweng a ka nna a adimiwa madi gape.
Go ntse fela jalo le mo lelapeng. Batsadi ba gago le bone ba lebeletse gore o ba ikobele. Fa o nnela go swabisa batsadi ba gago, o se ka wa gakgamala fa ba sa tlhole ba go tshepa jaaka pele.
Mme fa o ikanyega—tota le mo dilong tse dinnye—batsadi ba gago ba ka nna ba go tshepa thata le mo isagweng.